Patutlah Anak Lelaki Tak Boleh Duduk Diam, Rupanya Salah Teknik. Ibu Ini Berkongsi Sebab!

Benarlah! Untuk didik anak ni bukan hanya cara displin je tetapi kena tahu dan faham natural perkembangan anak itu. Malah anak lelaki dan perempuan cara pembelajarannya juga berbeza.

Jom semak teknik yang betul dalam mendidik anak lelaki dan perempuan!

TIPS UNTUK FAHAM KERENAH ANAK LELAKI KITA YANG COMEL.

Minggu lepas pegi seminar technic reading by Founder Little Caliph, Teacher Fari. Dia ajar technic cepat membaca dan ajar juga perbezaan anak lelaki dan perempuan.

Sedikit tips nak kongsi untuk kita para ibu ayah yang ada anak laki.

Jangan sekali-sekali bezakan anak lelaki dan anak perempuan. Beza dari segi kepandaian ke, cara belajar ke, mana lagi pandai ke anak laki ke anak pompuan ke, no no. Jangan bezakan. Cara anak laki belajar pun tak sama macam cara anak pompuan blaja. Totally different.

Meh kita baca di bawah bagaimana  cara anak laki dengan anak pompuan belajar

1. Anak perempuan bila balik sekolah, kita tanya dia, belajar apa kat skolah, dia boleh jawab belajar lukis bunga, belajar abc, sekian2.

Anak laki kalo kita tanya, dia pun jawab entah. Tak pun dia jawab solat. Semalam tanya jawab solat jugak, kemarin pon solat jugak. Memang takde belajar benda lain ke, haha. Aku try tanya Hamzah, belajar apa kat sekolah, dia jawab belajar makan. Laaaa patutla besar, belajar makan je kat skolah ye. Hahahaha

2. Anak laki lebih kepada mechanical function. Tu yang kalau tengok budak2 lelaki, suka melompat, bergerak, berlari. Kadang kita panggil dia suruh duduk sebelah kita sekejap, dia datang duduk, lepas 5 saat dia hilang. Ini memang nature budak lelaki. Jangan expect dia macam anak perempuan, duduk diam2, baik2, no no. Boys will always be boys. Masa bergerak tulah dia belajar. Perempuan, masa duduk diam tulah dia belajar. Boys oh boys..

3. Anak yang lahir bulan 1 dan bulan 12, atau awal tahun dengan akhir tahun, kita tak boleh compare tahap pembelajaran dia, kerana semestinya yang lahir bulan 1 tu dah banyak progress dari yang lahir bulan 12.

Yang lahir bulan 1 tu by the time bulan 12, dia dah boleh berlari dah, yg bulan 12, baru keluar dari perut maknya, terkebil2 pandang syiling. Botol susu pun tak reti pegang lagi takkan nak compare yang dah berlari dengan yang tak pandai pegang botol susu lagi. Haha

4. Sebenarnya anak laki ni bila belajar dia suka benda bergerak, dia suka hands-on(pegang2, experiencing benda tu), suka eksperimen.  tak macam girl, girl ni kita bagi latih tubi pun dia boleh siapkan. Boy kita bagi latih tubi, selalunya tak siap. Tapi endingnya, latih tubi tak siap pun last jadi jugak orang, keje jugak kat sirim, eh sirim tetiba. Haha kesimpulannya, anak laki ni die bukan tak pandai. Dia pandai, tapi learning method dan teaching method untuk anak laki berbeza dengan anak perempuan. Patutla hanzalah tu suka betul main2 pasir, kalo mandi dalam bilik air tu, habes die campur ubat gigi ngan sabun shampoo sume(habes duit mami nakkkk). Pak dia kata nak jadi ahli kimia kot. Suka main campur2 sume benda. Eksperimen kuat sangat. Mainan elok2 pun dibukaknya sebab nak amik magnet kat dalam mainan. Takpelah hanzalah, dulu mami ayah tak paham. Dah pegi seminar, barulah paham. Patutlah hanzalah macam tu.

Pengajaran no 4 ni, kita nak didik anak kena ada ilmu. Kalu takde ilmu, tu yang jadi nak marah-marah anak, tak paham anak, suka melabel anak nakal, padahal sebab ilmu tak cukup.

Hari-hari doa kat Allah mintak nak anak pandai, nak anak pandai bukan Allah bagi *ting* magic. Terus pandai. Tak, tak, tak. Nak anak pandai, terimalah segala macam eksperimen, cubaan itu ini yang dia akan buat, dan main dalam proses Allah nak jadikan dia anak yang pandai seperti doa yang kita minta. *insaf mok

5. Masa belajar, anak perempuan duduk tepi tingkap takpe. Anak laki, jangan bagi duduk tepi tingkap. Ingat tak tadi, anak laki ni dia suka benda bergerak. Tu yang bila cikgu ajar, dia tak boleh fokus, pasal banyak gangguan tepi tingkap, kucing lalu dia pandang, burung terbang dia pandang, lipas, cicak segala jenis binatang dan manusia yg lalu dia pandang. Tu yg masuk telinga kanan keluar telinga kiri. Make sure anak laki kita, bila belajar suruh cikgu letak dia kat depan. Tengah2. Haha skema gitu. *kena make sure sg

6. Ada tak kejadian bila kita menjerit panggil anak laki, dia macam buat2 tak dengar? Sebenarnya, bukan dia buat2 tak dengar. Dia memang tak dengar. Rasa macam eh tipu takkan tak dengar. Kuat kot bunyi takkanla tak dengar. Ye mmg dia tak dengar.

Kajian menunjukkan anak laki tak boleh dengar bunyi yang berfrekuensi tinggi. Jeritan mak tu frekuensi tinggi la tu. Kalau suara bapak dia yang garau tu, tak yah jerit pun, laju je dia dengar. Macam mencabar keimanan mak je tau, ingatkan pura2 tak dengar. So mak2 kalau nak panggil anak laki, memang kena pegi dekat dia, lalu panggillah baik2, nescaya dia akan dengar. Tak caye boleh buat eksperimen. Anak pompuan, rasanya dua2 dia dengar. Hahahah jerit pun dia dengar, pelan2 pun dia dengar.

*Girls can hear 10x better than boys. Oh no wonder.

Contoh lagi, kalo anak nangis, lagi2 yg suara nak dekat sama tu, (laki dan perempuan). Mak2 boleh tau yang nangis tu yg mana. Ptutlah, aku boleh tau suara maira ke uzair yg nangis. Dengar suara sekilas sudah ku tahu uzair yg nangis. Tanya suami kito, dia ada ‘kot2’ maira kot, uzair kot. Haha xpe yang, sy paham dah.

7. Bila kita marah boys suruh keep quite and sit down. Cuba perati berapa lama boleh keep quite tu. Mesti kejap je, tiba2 5 saat dia start cuit kawan dia. Teacher fari kata tu memang nature dia. Tak boleh duduk diam. Memang macam tu.

Penah tengok tak budak laki hafal quran macam mana, sambil hafal sambil bergerak, makin lama makin nak tunduk, macam nak sujud dah gayanya ke depan ke belakang. Oh patutla…. kadang tengok sampai heran, semua duk menghafal gaya gitu. Sape penah nampak mesti boleh recall. Hahahaha

Ada lagi, penah tengok tak budak laki solat? Kejap cuit kawan, pastu sambung solat, main tolak2 guna punggungla, tolak kawan sebelah kiri, tolak kawan sebelah kanan. Sampai rasa eh tak leh solat diam2 ke. Budak perempuan elok je solat diam2. Pakai telekong elok2, ikot setiap step. Budak laki, boring jap klua saf main lari2 jap, rakaat nak abes, baru dia masuk saf balik. Takut kena rotan ngn ayah lettew.

Kalau girls, masa makan pun duduk elok2 je, masa rehat, rehat ngan kawan sama2, buka bekal, sit down, lepastu TALK, and TALK, and TALK and TALK seperti tiada hari esok.. haha .Sebab tula para suami, korang kena layan isteri bercakap, sebab yeah, girls memang suka bercakap. Thats their nature like forever.  Kalau korang tak layan isteri bercakap, tu yg dorang bercakap di fb tu. KRT dan segala jenis mak nenek tu u name it.

Ok sekian, saja share untuk para ibu yang anak boys ramai macam kita ni. Tc Fari pun anaknya 4boys, patutlah dia paham sangat.

Lepas seminar, aku telah menjadi ibu yang baru. Hhahhaha. Yg lebih paham nature anak2. Tiba-tiba anak bising dalam kereta, suruh diam. Diam 5 saat, tiba-tiba dengar dorang gelak terkekek2 tengah main cuit2. Laaaa memang betol tak boleh duk diam hahahahhaha sabo jela.. Allah hantar anak2 untuk tarbiah mak ayah apa itu erti sabar sebenar.


Impak Covid-19, Dulu Berada Di Puncak Kini Berjuang Untuk Teruskan Kehidupan. Sebak Perkongsian Ini.

Berat mata memandang, berat lagi yang memikul. Begitulah yang kesukaran hidup yang tentu dialami oleh segelintir kita ekoran impak covid-19.

Ramai yang dibuang kerja dan perniagaan di tutup. Pastinya mereka kehilangan punca pendapatan. Namun hidup tetap harus diteruskan.

Sebagaimana perkongsian seorang lelaki di facebook bercerita tentang ketabahan seorang yang meneruskan kelangsungan hidup demi keluarga tercinta. Biarpun dulu punya 4 cawangan kedai makan namun kini semua tinggal kenangan.

Apa yang pasti, apa jua kesusahan jangan mudah putus asa. Percayalah rezeki hadir tidak pernah salah alamat. Asalkan berusaha.

Ikuti perkongsian yang bermanfaat ini.

JUAL NASI DARI KEDAI KE KEDAI

Ni salah satu kisah, nak tunjukkan betapa besar kesan Covid dan PKP terhadap orang sekeliling kita.

Semalam balik dari surau, den terserempak dengan salah seorang jiran. Den tahu brader ni berniaga nasi sebab dia selalu update menu dalam group wasap penduduk.

Alang-alang dah jumpa, den pun berbasa-basi dengan brader ni.

“Dari mana bang?” Den tanya brader ni.

“Baru lepas jual nasi kedai ke kedai bang”

“Kena buat macam ni barulah habis, kalau tak memang tak jalan”

Masa tu kami berborak, jam dah pukul 7.40 malam. Baru selesai solat Maghrib.

“Memang full time jual nasi ni ke?” Den tanya lagi.

“Ya bang”

“Macam mana dengan jualan, ok ke bang?”

“Bolehlah bang. Kena keluar, jalan kedai ke kedai barulah ok sikit, seluar pun dah longgar ni.” Gelak brader ni.

PERNAH ADA 60 PEKARJA & 4 CAWANGAN KEDAI MAKAN

Rupanya brader ni bukan biasa-biasa, dia pernah berada di puncak dan sekarang sedang dalam fasa berjuang untuk menghadapi hari-hari mendatang.

Dari niat nak berbasa-basi, sudahnya kami berborak panjang lebar dan dia ceritakan impak PKP ke atas bisnes dan dirinya.

“Dulu kami buka kedai makan bang, 16 tahun berniaga dan ada 4 cawangan. Memang maju.”

“Tapi disebabkan Covid dan PKP, semua kedai kami terpaksa tutup.”

“Pelanggan tiada, overhead tinggi, kami tak mampu nak bayar sewa dan gaji pekerja bang.”

“Sewa kedai di Bangi RM16k, di Nilai ada dua cawangan RM20k++ dan di Shah Alam pun sewanya RM20k++.”

“Pekerja ada 60 orang, mereka sampai mengamuk bang, kami tak mampu nak bayar gaji. Sudahnya kami cakap kami terpaksa berhentikan semua pekeja dan tutup terus bisnes.”

“Haritu lepas kerajaan umum boleh bekerja, 3 hari kami berniaga, dapat jual satu pinggan nasi ayam saja bang. Itu pun pelanggan kebetulan lalu dan singgah.”

“Memang saya terduduk terus bang. Pening tak tahu nak buat apa.”

Panjang lebar brader ni bercerita, den yang mendengar rasa syahdu sungguh. Dia bercerita sambil tersengih, nampak kelat dan memang dalam fasa “struggle”.

BUANG PERASAAN MALU

Kemudian den tanyalah tentang bisnes nasi kuning yang sedang dia usahakan.

“Nasi ni asalnya kami plan nak jadikan signiture dish di kedai kami, tiba-tiba PKP dan kedai tutup.”

“Jadi saya ajak isteri untuk cuba jual.”

“Pernah cuba jual depan sekolah, tapi tak laku. Ni saya cuba jual dengan pergi pejabat ke pejabat dan kedai ke kedai.”

Hebat brader ni, umur den rasa dah nak cecah 40 tahun. Dia sanggup tebalkan muka, mejual nasi macam “direct selling” punya cara.

“Rejection” ni memang dah jadi makanan harian dia dah. Memang den tabik atas kecekalan beliau.

“Dari Bandar Seri Putra, saya cuba pergi sampai ke Nilai bang. Tadi singgah kedai Eco dan workshop. Alhamdulilah, kat kedai Eco dapat jual 2 bungkus nasi, kat workshop dapat jual 2 bungkus lagi.”

“Duit hari-hari memang habis bang. Dapat je duit, beli susu anak, pampers, barang-barang. Terus selesai.”

INILAH IMPAK COVID-19

Den yang dengar, rasa berserabut dan tepu kepala. Kesian, sedih, geram, semua ada. Balik rumah terus luahkan dekat isteri den Farah.

Brader ni, keluarga dia dan bisnes terus jatuh. 60 pekerja hilang mata pencarian.

Nak tahu rantaian impak Covid dan PKP?

Bisnes majikan jatuh. Pekerja kena buang kerja. Mereka tiada duit nak teruskan hidup
Kepala jadi serabut. Balik bergaduh dengan isteri. Anak-anak kena pukul. Sudahnya nanti sampai bercerai. Boleh jadi kemurungan dan bunuh diri

Nampak tak betapa besarnya impak Covid dan PKP, yang kebanyakan orang pandang ringan dan jadikan bahan lawak.

Moga Allah permudahkan urusan brader ni. Berjaya bangkit semula dan berjuang untuk terus menghadapi hidup yang penuh mencabar.

Sumber: Izzat Ismail Irealty


Rai Kemenangan, Syahmi Sazli, Hasif & Yoey Belanja Orang Kampung Barang Dapur, Bagi Pegang Trofi!

Pemenang kategori Lawak Viral Popular, Anugerah Bintang Popular Berita Harian 35 (ABPBH 35) iaitu Syahmi Sazli, Hasif dan Yoey Parey meraikan kejayaan mereka bersama peminat di Kelantan.

Menerusi hantaran video di TikTok, trio tersebut meraikan kejayaan mereka dengan memberikan barangan dan keperluan dapur kepada peminat yang datang di kedai milik Syahmi.

“Hari ini meraikan kemenangan bersama mereka yang datang ke kedai saya sambil berbagi sedikit barangan dapur. Terima kasih semua!” tulisnya di ruangan kapsyen.

Menerusi video berkenaan juga, dapat dilihat peminat tidak melepaskan peluang unuk bergambar bersama Syahmi, Hasif dan Yoey sambil memegang trofi yang dimenangi.

Menjengah di ruangan lom, rata-rata wargamaya menyampaikan ucapan tahniah kepada trio berkenaan serta terus mendoakan kejayaan mereka.

Sementara itu, Syahmi, Hasif dan Yeoy yang ditemui pada sidang media ABPBH 35 di Panggung Sari, Istana Budaya pada Jumaat lalu, meluahkan rasa syukur dengan kemenangan tersebut.

Jelas Syahmi, mereka akan terus berkarya dan menghasilkan lebih banyak konten untuk menghiburkan peminat.

Saya sangat bersyukur dengan kejayaan ini, Alhamdulillah undian berpihak kepada kami bertiga.

Walaupun melihat calon-calon lain juga sangat hebat dan mereka begitu aktif menghasilkan konten. Kami macam berehat sekejap sebelum ini sebab masing-masing agak sibuk dengan perniagaan.

Untuk perancangan seterusnya, kami memang sudah plan untuk buat semula drama-drama pendek di TikTok, Youtube. Akan aktif semula buat konten macam dulu.

Sumber: TikTok, Oh Bulan


Suami Penuhi Impian Isteri, Belakang Rumah Jadi Ruang Aktiviti Anak Bermain  Dan Laundry. Tarik Perhatian Warganet.

Lazimnya ruang belakang rumah menjadi tempat pilihan untuk dijadikan dapur basah.

Namun menarik dengan idea keluarga ini apabila menjadikan belakang rumah sebagai ruang bermain dan membasuh.

Perkongsian ini telah menarik perhatian ramai warganet yang teruja dengan idea menarik berkenaan.

Ruang sebegini dilihat kawasan yang selamat untuk anak-anak bermain tanpa menganggu ruang tamu.

Bahkan kelihatan kerusi rehat turut disediakan untuk santai kala melihat anak bermain.

Penggunaan rumput hijau buatan ini juga menjadikan ruang ini kelihatan lebih segar dan kemas. Seterusnya perkongsian Puan Waniee ini.

Nak share ruang belkang rumah dijadikan laundry dan tmpat main anak. Buat skit2.sebelum dan selepas .alhmdulilah akhirnye dpt siap sepenuhnye. Ok tak kawan2? Maaflah bru belajar2 deco tq pada suami yg merealisasikan impian sy.

Anggaran buat habis sume dlm 6k++

RUANG BELAKANG RUMAH

RUANG BERMAIN

RUANG MEMBASUH

TURUT ADA RUANG REHAT

Sumber: Puan Waniee


“Happy Birthday Syurga. Semoga Sihat Selalu.” Lama Tak Bertemu, Mark Adam Luah Rasa Rindu Pada Ibu!

Siapa yang tak rindu bila terpaksa berjauhan dengan orang tersayang. lebih-lebih lagi apabila tiba hari istimewa dan tidak dapat meraikan bersama-sama seperti selalu.

Demikian juga dengan penyanyi dan pelakon Mark Adam meluahkan rasa rindu pada ibunya, Florinda Macaraig Echivarre, 60, bersempena ulang tahun kelahiran wanita itu pada hari ini.

Menerusi laman sosial Instagram tadi, Mark berkongsi sebuah video berpelukan bersama ibunya ketika berada di lapangan terbang.

“Happy birthday syurga. Setiap kali birthday mak ada je benda baik yang berlaku dalam hidup saya, saya sangat bersyukur.

“Semoga sihat selalu mak, we miss you, stay safe, we will see you first thing after the pandemic Insya-Allah,” ungkap Mark menerusi ruangan kapsyen.

Perkongsian tersebut mendapat reaksi dari orang ramai. Rata-rata meluahkan rasa sebak dan meminta Mark supaya bersabar dan mendoakan semoga dipermudahkan segala urusan Mark dan juga ibunya untuk kembali bertemu kelak.


“Terima Kasih Allah Pinjamkan Amanah Ini Selama 53 Hari.” Hanya Sempat Mandikan Anak Untuk Jadi Jenazah, Luahan Ibu Ni Meruntun Jiwa. Sebak Baca!

Hati ibu mana yang tidak pilu, jiwa bapa mana yang tidak sedih. Cahaya mata yang dinanti selama ini hanya berpeluang mendukung dan memegang cahaya mata seketika sahaja.

53 hari saat bahagia buat pasangan suami isteri ini bersama dengan bayi lelaki sebelum dijemput kembali oleh Sang Pencipta. Luka bersalin masih belum sembuh, namun hatinya pula ditoreh-toreh. Bayangkan bayi yang dikandung selama 9 bulan pergi tak kembali.

Al-Fatihah.
Muhammad Hakim bin Muzri
30.5.19 – 21.7.19
Mama coretkan di sini utk kenangan kita.
Hakim anak mama dan daddy…

11.7.19
Kami bawa Hakim ke Hospital Putrajaya selepas tengok dia ada sentakan sebelah kiri badan. Sebelum tu dia menangis teruk dan kami juga ke Darusyifa. Di hospital putrajaya, result ct scan tunjukkan ada pendarahan di kepala. Hakim disahkan IVH. Doc consult dan bagitau kena refer ke Hospital Kuala Lumpur sbb Hospital Putrajaya tiada pakar neuro utk baby tapi keadaan bergantung kpd kekosongan ICU di HKL. Malam tu anak mama warded di Hospital Putrajaya. Hanya Allah yg tahu perasaan kami mama dan daddy betapa sedih masa tu. Mama belum habis pantang.

12.7.19
Happy birthday Daddy. Tapi mama terlupa sgt sbb terlalu risaukan Hakim.Harini hari ke 44 pantang tapi mama sgt tak berdaya.Harini, Hakim dibawa naik ambulan ke HKL. Alhamdulillah ada kekosongan ICU dan pembedahan akan dilakukan segera. Di zon merah HKL , doc bgtau mengenai pembedahan EVD dan semua kemungkinan semasa pembedahan. Kami proceed utk kebaikan Hakim. Dalam jam 12 tgh pembedahan EVD dilakukan. Mama penat dan badan terlalu sakit mungkin sbb kurang rehat dlm pantang. Mama terjatuh dlm surau sementara tunggu pembedahan Hakim tapi takpe sebab selepas dua jam alhamdulillah Hakim stabil dan dimasukkan ke wad PHDW di Jab Pediatrik. Hakim strong sgt sbb lepas bedah terus boleh hisap susu botol.

13.7.19
Keadaan Hakim stabil tapi taknak hisap susu harini. Mungkin sebab sakit. Mama pujuk2 dan Hakim minum jugak. Hakim baik dan dengar cakap. Bila nak nangis, mama pujuk dan Hakim terus diam.

14.7.19
Oleh sebab Hakim dah stabil, Hakim dipindahkan ke Wad Neurologi N6B katil 2E. Nurse letak Hakim depan diorang sbb keadaan Hakim masih baby consider kritikal. Daddy temankan Hakim sebab mama sakit badan dan balik berurut.

15.7.19
Harini Hakim tarik cabut tiub susu dan ubat kat hidung. Tapi mama tak risau sbb Hakim pandai makan ubat dan dah boleh minum susu. Dan mama percaya Daddy jaga Hakim.

16.7.19
Mama, Daddy teman Hakim tido. Mama tak kesah kita bertiga berhimpit tidur atas katil single hospital ni asalkan anak mama cepat sembuh. Mama beli susu terbaik utk Hakim. Stok pampers pun mama beli sbb Daddy kata Hakim mcm lama lagi kat situ. Mama beli jugak baju baru utk Hakim.

17.7.19
Hidup mama dan daddy mcm dah sebati kat sini. Mama jadi sedikit kuat bila tengok ada yg lagi teruk sakitnya dari Hakim. Mama tenang bila berbual dgn auntie Safira. Anaknya kena kanser otak. Mama doakan Al-Alif anak auntie Safira dan uncle Asri terus kuat berjuang melawan kanser. Kawan2 lain pun sama..auntie Lily, Siti, Aina..masing2 dgn sakit anak masing2. We support each other masa dalamm wad.

18.7.19
Hari-hari pakar neuro, Mr Azmi dan team doc neuro yg lain tengok Hakim. Doc kata next week nak buat MRA untuk check blood vessel sbb pendarahan tu tak tahu apa puncanya sbb Hakim tak pernah jatuh dan tak tidur buai pun. Nak check juga takut ada abnormal blood. Harini Hakim ada leaking di kepala tempat EVD. Tapi doc dan nurse bantu utk check sentiasa dan cuci.

19.7.19
Hakim panggil mama mama. Daddy dengar Hakim panggil Mama. Bila nangis Hakim merengek. Ma…Ma..Mama…Mama happy sgt. Hakim berbual ngn mama mcm nak cerita sesuatu.Bila mama panggil pun Hakim menyahut.

20.7.19
Pagi ni Hakim okay cuma Hakim asyik muntah susu. Dah burp kan muntah atas bahu mama.Hakim tido mengiring sendiri mcm menahan sakit. Nurse tukar tiub baru. Leaking stop kejap tapi fluid dan darah makin banyak keluar dan tak ikut anggaran doc. Mama jadi risau sbb Hakim mcm merengek sakit. Jam 11 malam Hakim menangis kuat sgt mcm terlalu sakit. Hakim tunjuk simptom sama macam mula2 sebelum ke hospital putrajaya dulu. Mama takut sgt. Semua nurse kerumun Hakim sbb Hakim mcm kena sawan. Mama tak kuat sbb kesian tengok Hakim. Doc on call datang dan decide ct scan utk Hakim.

21.7.19
Jam 1 pagi nurse berkejar bawak Hakim utk ct scan. Daddy pimpin tangan mama kita sama2 berkejar utk pergi ct scan kepala Hakim. Tumit kaki mama sakit sgt tapi mama gagahkan diri ikut nurse bergegas bawak Hakim pergi scan. Balik dari scan Hakim tak tido. Mama dan daddy sama2 tengok Hakim sbb Hakim demam on off. Jam 4 pagi, doktor panggil mama dan daddy. Doc neuro consult pasal result ct scan tadi. Katanya , pendarahan yg lama dah hampir clear tapi…. ada pendarahan baru sebelah kanan yg tak tahu apa puncanya. Pendarahan baru tu dah himpit otak. Pembedahan segera perlu dilakukan.

Pembedahan kali ni lebih besar sbb makan masa 4 hingga 5 jam. Doc bedah perlu buka tengkorak sbb darah di kawasan tisu di bawah tengkorak kanan. Mama dan daddy setuju utk pembedahan. Jam 6 pagi doc tranfuse darah dua pack sbb Hb Hakim terlalu rendah. Risiko pendarahan tinggi kalau Hb tak sampai 10 sedangkan bacaan Hb Hakim 6 saja. 4 jam mama dan daddy tunggu Hakim dimasukkan darah . Hakim darah O sama mcm daddy. Kali ni mama rasa dalam solat subuh mama macam serba tak kena. Mungkin sebab mama terlalu risau.Pagi ni kita ambil gambar sama2 bertiga. Momen ni mama dan daddy happy sgt. Tapi dalam hati hanya Tuhan saja yg tahu sbb pembedahan kali ni lebih berisiko.

Jam 10 pagi ambulan hantar Hakim ke Jabatan Pediatrik semula utk pembedahan di Dewan Bedah Peadiatrik. Mama dan Daddy sama2 dgn Hakim. Mama teman Hakim sekejap dalam bilik bedah masa Hakim kena bius. Mancung hidung Hakim Doc bius kata. Hakim hensem comel kata Doc. Mama rasa kuat sekejap tengok team bedah yg sangat positif. Mama cium Hakim dan mama keluar dari OT. Mama tak sangka ni kali terakhir mama cium Hakim dalam suara tangisan Hakim.

10.45 pagi… pembedahan dijalankan. Mama dan daddy tunggu Hakim. Mama dan daddy berehat kat surau sementara tunggu Hakim.Masa waktu Zohor mama resah sgt. Mama baca yasin tapi hati mama gelisah. Tiba2 daddy laung panggil nama mama dari luar surau . Rupanya doktor bedah cari kami. Mama silent fon sbb solat Zohor. Mama tak dengar. Kami diminta tunggu di dalam kawasan dewan bedah. Tak lama kemudian 4 org doktor bedah keluar. Mama dan daddy rasa tak sedap hati. Doc bagitahu masa pembedahan mula2 semua ok sampailah time tengkorak dah dibuka utk keluarkan darah di kawasan tisu tiba2 darah keluar banyak.

Doc tunjuk gambar tu. Allahu. Kasihan anak mama. Masa tu kata doc kata blood pressure Hakim dah tak dapat dibaca. Nadi Hakim terhenti sampai team Doc bagi emergency CPR. Pembedahan tak dapat diteruskan lg sbb darah terlalu banyak dan doc terpaksa jahit semula. Doc beri ubat dan Hakim hanya bergantung hidup pada ubat tu dan oksigen. Habis kesan ubat bermaksud Hakim selamanya tinggalkan mama dan daddy.

Doc akan bawa Hakim ke ICU dan kami panggil ahli keluarga.Ini menjawab semua keresahan hati mama. Ya Allah … kuatkan kanlah mama dan daddy..Jam 3 ptg Hakim dibawa ke ICU. Kesian anak mama. Kepala Hakim penuh berjahit. Family datang dan tengok Hakim. Adik beradik Hakim…Kakak Aleesya, Kakak Lala, Iman dan Aisya datang tengok Hakim. Kesan ubat mulai habis.. mama pangku Hakim sampai habis nafas Hakim.

7.15 mlm.. Innalillahiwainnailaihirojiun. Hakim dijemput Ilahi. Berat hati mama dan daddy tapi mama redha lepaskan Hakim. Sebab kematian yg doc tulis ‘ spontaneous non traumatic right acute subdural hemorrhage’.. Mama dan daddy redha sayang. Berat hati mama dan daddy melangkah masuk semula ke wad neuro utk ambil barang kita semua. Susu pampers dan baju baru mama sedekahkan utk baby di wad tu. Tak kuat hati mama utk hadap semua barang2 Hakim.
Pagi jam 7 pagi..Mama dan daddy mandikan Hakim di surau di HKL. Sepanjang pantang memang Daddy dan Tok yg mandikan Hakim.Mama belum sempat mandikan Hakim lagi.

Tak sangka mama hanya sempat mandikan Hakim utk mandi jenazah. Ya Allah sedih Tuhan sahaja yg tahu.Tapi mama cuba utk tahan air mata masa mandikan Hakim. Mama dan daddy sabunkan Hakim dan jirus Hakim wangi2.
Terima kasih ya Allah pinjamkan amanah ini selama 53 hari. Kami semua bersyukur dan gembira dgn kehadiran Hakim walaupun sekejap. Terima kasih pada semua family dan sahabat2 yg sama2 mendoakan Hakim. Terima kasih juga kerana banyak membantu selama ini.

Terima kasih kpd para doktor dan jururawat di Hospital Putrajaya ,Jab Pediatrik HKL dan juga wad Neurologi 6B Institut Kajisaraf Tunku Abdul Rahman HKL. Terima kasih pada semua yg datang ziarah Hakim masa di wad hospital, di masjid UPM dan tanah perkuburan UPM tempat Hakim disemadikan.
InsyaAllah Hakim anak syurga mama dan daddy.

Mama halalkan setiap titik susu mama untuk Hakim. Takpe nak, mama dan daddy redha andai ini yang terbaik utk Hakim. Hakim mesti tengah gembira bermain main di syurga. Mama dan daddy akan terus doakan Hakim. Mama masih terasa sejuknya nafas dan kulit Hakim dalam pangkuan mama sebelum Hakim dijemput Ilahi.
Hakim anakku sayang…tunggu mama dan daddy ya sayang. Mama dan daddy sayang Hakim selamanya?
Al-Fatihah utk anakku sayang…
?Muhammad Hakim Bin Muzri
30.5.19 – 21.7.19 (53hari)
#anaksyurgamamadaddy


Hapuskan Semut & Lalat, Guna Spray Buatan Sendiri!

Boleh jadi stres dibuatnya kalau rumah banyak semut.  Pantang ada minuman manis atau makanan tertumpah,  sekelip mata sahaja ‘tetamu’ ini akan datang tanpa diundang.

Bayangkan pula kalau ada anak kecil. Pasti ada sahaja makanan tertumpah di mana-mana ruang rumah.  Jadi apa cara yang harus anda lakukan?  Jika guna racun serangga bimbang juga,  takut anak tersentuh dan termakan. Jadi apa solusinya?

Ikuti perkongsian seorang ibu ini dalam menyelesaikan masalah semut ini.

Biasanya kalau kat luar rumah, saya guna racun serangga je. Tapi jarang spray kat dalam rumah sebab ada anak kecik. Guna racun serangga organik untuk spray dalam rumah tapi semut  tak mati lak. Spray serai wangi pun tak berkesan.

Sebelum ni pernah guna beberapa petua halau semut, tapi semuanya mengecewakan. Huhu.. Yela, petua tu dah terang-terang nak halau je bukan membunuh semut. Memang lah semut tak ikut laluan tu, tapi dia buat jalan baru pulak. Dahtu semut makin banyak.

Sekarang untuk membanteras semut di dapur dan dalam rumah saya gunakan spray serbaguna homemade ni.

Berkesan juga hapuskan lalat.

Yang pasti, selamat digunakan kalau ada anak kecik sekalipun.  Kawasan-kawasan yang anak  tak boleh capai lak, saya guna racun jenis serbuk (untuk kawal populasi semut yang bersarang dalam rumah). Yg ni boleh beli kat kedai DIY. Alhamdulillah, boleh la lega untuk sebulan-2 sebelum semut menyerang balik.

Spray Serbaguna (homemade)

Bahan-bahan:

¼cawan cuka putih1

¼ cawan air paip

1-2 sudu makan sabun pencuci pinggan

Cara buat :

1. Campurkan semua bahan.

2. Masuk dalam botol spray dan sedia untuk digunakan.

TIP
* Bancuhan ni sebenarnya tiada sukatan yang tetap pun, TAPI kalau cuka terlebih, cat dinding/perabot anda mungkin akan rosak, kalau terlalu cair pulak  tidak berkesan dan kalau terlebih sabun licin sangat bila dah kering.

* Yang saya buat ni 1 bahagian cuka : 5 bahagian air. Sabun dalam 25%-30% dari jumlah cuka.

* Kalau guna sabun mandi (syampu badan) lebih wangi tapi tak berapa berkesan untuk tanggalkan kesan minyak.

Kegunaan :

1. Sebagai penghalau serangga. Larutan ni bukan je membunuh nyamuk, lalat dan semut. Tapi cuka tu hilangkan bahan kimia yang dihasilkan semut tadi. (semut akan buat jalan lain, tapi kena spray dengan kerap).

2. Membersihkan sisa makanan tumpah. Cuka boleh hilangkan bau ‘manis’ gula, gabungan cuka & sabun pulak menanggalkan minyak. Kalau si kecik ni tumpahkan air manis, lepas bersihkan dengan air supaya tak lekit, saya guna spray ni je. Senang keje.

3. Boleh juga dijadikan pencuci dapur lepas memasak tu. Dah xpayah beli mahal² la lepas ni.

4. Bersihkan kulat/kulapuk pada dinding/perabot. Spray & lap je (boleh tambah cuka kalau kulat tebal sangat).

5. Spray secara konsisten untuk hapuskan rumput liar di halaman rumah (untuk kesan yang lebih cepat, tambah sukatan cuka ½ cawan lagi. Kalau pekat sangat bukan setakat rumput, tanaman pn boleh mati kalau terkena.

6. Boleh juga digunakan untuk mop lantai. Boleh cairkan lagi dengan tambah 5 lagi bahagian air. Boleh tambah pencuci lantai kalau nak wangi. Gandakan sukatan untuk kuantiti yang banyak & gunakan air panas untuk lebih efektif.

Sumber:Yatie Eimra


“Nak Abah Sihat, Jangan Tinggal Baca Yasin..”-Ni Antara Pesanan Mak & Rupanya Banyak Kelebihan Bila Amal Yasin!

Antara amalan yang sebati dalam keluarga kita sejak dahulu lagi bila malam Jumaat, lazimnya kita anak beranak akan membaca surah Yasin bersama-sama. Jika tidak pun, dibaca secara sendirian.

Pun begitu, tahukah anda sebenarnya membaca surah Yasin ini tidak hanya dikhususkan pada hari-hari tertentu, bahkan adalah lebih diamalkan dalam kehidupan harian.

Dulu masa arwah Abah ada, Mak selalu pesan.
“Nak Abah sihat, jangan tinggal Yasīn setiap pagi. Amal dan doa moga Abah diberi kesihatan yang baik.”

Masa tu, amal jer sebab sayang Abah. Nak sangat Abah kembali macam biasa. Gelak-gelak, melawak, ceria, boleh jalan-jalan.

Saya tak pernah tahu apa kelebihan baca Surah Yasin setiap pagi. Hingga kakak saya Suwaidah Idrus syorkan baca Surah Yasīn. Kebetulan saya memang waktu tu dan rasa down sangat-sangat. Beliau lah yang menceritakan kelebihan-kelebihan baca Surah Yasin dan keajaiban yang berlaku kepada beliau setelah mengamalkan surah ini.

Dia kata, “duk jauh dengan family elok amal surah Yasīn. Nak apa, niat jer sambil baca Surah ni. In shaa Allah, Allah maqbulkan.”

Ternyata setelah bertahun-tahun saya amalkan, Alhamdulillah satu persatu Allah makbulkan.

Antaranya, walaupun saya selalu mohon pada Allah moga Abah kembali sihat, dalam masa yang sama saya juga mohon untuk Allah beri kesempatan untuk saya berkhidmat untuk Abah.

Dan Alhamdulillah Allah makbulkan doa saya, walaupun baru jer balik cuti tapi saya sempat untuk berkhidmat hingga nyawa abah yang terakhir.

Beberapa doa yang lain saya mohon pada Allah, Allah makbulkan.Walaupun lambat, Alhamdulillah saya perolehinya.

Ayuh sahabat. Saya nak sangat ajak sahabat-sahabat sama-sama amalkan surah yasin di awal pagi sebagai permulaan sebelum kita melakukan sesuatu.

In shaa Allah biiznillah jika niat kita baik, Allah akan bantu.

Ini pula jawapan daripada Pejabat Mufti Wilayah Persekutuan menjelaskan secara lebih detail tentang kelebihan membaca surah Yasin.

Berdasarkan soalan di atas, membaca surah Yasin adalah satu ibadah dan mendapat pahala bagi sesiapa yang membacanya kerana ia merupakan satu surah daripada surah-surah di dalam al-Quran. Selain itu, hadith Nabi SAW juga menunjukkan bahawa  sesiapa yang membaca al-Quran akan mendapat pahala yang besar. Daripada Abdullah bin Mas’ud RA, bahawa Nabi SAW bersabda:

مَن قَرَأَ حَرْفًا مِنْ كِتَابِ اللَّهِ فَلَهُ بِهِ حَسَنَةٌ ، وَالْحَسَنَةُ بِعَشْرِ أَمْثَالِهَا ، لَا أَقُوْلُ آلم حَرْفٌ ، وَلَكِنْ أَلِفٌ حَرْفٌ وَلَامٌ حَرْفٌ وَمِيْمٌ حَرْفٌ

Maksudnya: “Barangsiapa yang membaca satu huruf di dalam al-Quran maka baginya satu kebaikan dan setiap kebaikan itu digandakan menjadi sepuluh kebaikan yang semisal dengannya. Aku tidak mengatakan “الم” satu huruf akan tetapi Alif satu huruf, Laam satu huruf dan Miim satu huruf”. [Riwayat al-Tirmizi, no. hadith 2835]

Hadith berkaitan kelebihan membaca Yasin

Terdapat sebuah hadith yang dinilai sahih oleh Ibn Hibban walaupun status menjadi perselisihan oleh para ahli hadith, namun Ibn Hibban meletakkan hadith ini di dalam kitabnya Sahih Ibn Hibban. Daripada Jundub bin Abdillah RA, bahawa Nabi SAW bersabda:

مَنْ قَرَأَ يس فِي لَيْلَةٍ ابْتِغَاءَ وَجْهِ اللَّهِ غُفِرَ لَهُ

Maksudnya: “Barangsiapa yang membaca surah Yasin pada malam hari untuk mencari redha Allah maka akandiampunkan dosanya”. [Riwayat Ibn Hibban, no. hadith 2574]

إنَّ لِكُلِّ شيءٍ قَلْبًا ، وَإنَّ قَلْبَ الْقُرْآنِ ( يس ) ، مَنْ قَرَأَهَا فَكَأنَّما قَرَأَ القُرْآنَ عَشرَ مَرَّاتٍ

Maksudnya: “Setiap sesuatu itu mempunyai hati, dan sesungguhnya hati al-Quran adalah surah Yasin. Barangsiapa yang membacanya maka pahalanya seumpama membaca sepuluh kali al-Quran”.  [Riwayat al-Tirmizi, kitab keutamaan al-Quran, bab keutamaan surah Yasin, no. hadith 2812 dan riwayat al-Darimi, kitab keutamaan al-Quran, bab keutamaan surah Yasin, no. hadith 3282]

Hukum hadith

مَنْ قَرَأَ يَس يُرِيدُ بِهَا اللهَ ؛ غَفَرَ اللهُ لهُ ، وأُعْطِيَ مِن الأَجْرِ كَأنَّما قَرَأَ القُرآنَ اثْنَتَي عَشرَةَ مرَّةٍ . وأيُّما مَرِيضٍ قُرِئَ عِنْدَه سُورَةُ يس ؛ نَزَلَ عَلَيهِ بِعَدَدِ كُلِّ حَرْفٍ عَشرةُ أَمْلَاكٍ ، يَقُومُونَ بَيْنَ يَدَيْهِ صُفُوفًا ؛ فَيُصَلُّونَ ويَسْتَغْفِرُونَ لهُ ، وَيَشْهَدُونَ قَبْضَهُ وَغَسلَهُ ، وَيتَّبِعُونَ جَنَازَتَهُ ويُصَلُّونَ عَلَيهِ ، ويَشْهَدُونَ دَفنَهُ . وأيُّما مَرِيضٍ قَرَأَ سُورَةَ يس وَهُوُ فِيْ سَكَرَاتِ الموتِ ؛ لَمْ يَقبِضْ مَلكُ الموتِ رُوحَهُ حَتَّى يَجيئَهُ رِضْوَانُ خازِنُ الجنَانِ بِشَربَةٍ مِنَ الجنَّةِ ؛ فَيَشْربُها وَهُوَ عَلَى فِرَاشِهِ ، فَيَمُوتُ وَهُوَ رَيَّانُ ، وَلَا يَحْتَاجُ إِلَى حَوْضٍ مِنْ حِيَاضِ الأَنْبِيَاءِ ؛ حَتَّى يَدْخُلَ الَجنَّةَ وَهُوَ رَيَّانُ

Maksudnya: “Barangsiapa yang membaca surah Yasin kerana Allah SWT akan diampunkan oleh Allah SWT akan dosanya, akan diberi ganjaran pahala seperti membaca al-Quran sebanyak 12 kali. Begitu juga, apabila dibacakan surah Yasin pada orang yang sakit, akan turun kepadanya setiap satu huruf sepuluh orang malaikat yang akan berdiri di sisinya dalam keadaan berbaris dan para malaikat tersebut akan selawat dan beristighfar kepadanya serta menyaksikan ketika nyawanya diambil dan akan memandikannya. Tambahan pula, akan mengikut jenazahnya serta sembahnyang ke atasnya dan menyaksikannya ketika ditanam. Selain itu juga, apabila dibacakan surah Yasin ke atas orang yang sakit ketika dalam keadaan sakaratul maut tidak akan diambil nyawanya oleh malaikat maut sehingga datang malaikat Ridhuan iaitu penjaga syurga dengan membawa minuman daripada syurga maka orang tersebut akan meminumnya ketika berada di atas katil maka dia pun meninggal dalam keadaan tenang dan orang tersebut tidak mengharapkan lagi telaga daripada telaga nabi-nabi sehingga dimasukkan ke dalam syurga dalam keadaan tenang (bahagia)”.

Hukum hadith

Syeikh al-Albani menghukum hadith tersebut adalah palsu. [Lihat: al-Silsilah al-Dhaifah, no. hadith 4636]

“Sesiapa bersembahyang sunat dua rakaat pada malam Jumaat, dibaca pada rakaat pertama surah Yasin dan rakaat kedua surah al-Mulk. Allah SWT jadikan setiap huruf cahaya di hadapannya pada hari kemudian dan dia akan menerima buku amalannya di tangan kanannya dan diberi kesempatan untuk membela 70 orang daripada ahli keluarganya tetapi sesiapa yang meragui keterangan ini, dia adalah orang-orang yang munafik”.

Hukum hadith

Kami tidak menjumpai asalnya. Ini kerana, asal di dalam ibadat adalah tawaqquf (terhenti) sehingga adanya dalil yang menceritakan akan hal tersebut.

Tarjih

Setelah kami melihat terhadap hadith-hadith yang menceritakan akan kelebihan surah Yasin ini, maka kami cenderung untuk mengatakan bahawa kebanyakan hadith yang menceritakan akan kelebihan surah Yasin adalah dhaif (lemah) atau palsu. Walaupun begitu, kita sangat digalakkan dan dituntut untuk sentiasa melazimi dan membaca al-Quran tidak kira masa atau tempat, berdasarkan dalil umum yang terdapat di dalam al-Quran dan juga di dalam al-Sunnah al-Sahihah.

Penutup

Akhirnya, semoga Allah SWT menjadikan kita orang yang cintakan al-Quran serta memberi kita kefahaman di dalam agama ini dan memelihara lidah kita daripada melakukan kesalahan dalam menyampaikan hadith Nabi SAW. Amin.


Bell Menangis Cerita Kerisauan Mama Fikir Anak-Anak, “”Relaks, Ini Semua Perkara Kecil Sahaja”

Siapa sangka setelah 30 tahun lebih dalam industri seni tanah air, ini kali pertama Pelakon dan pelawak Bell Ngasri tercalon dalam sebuah anugerah yang sering menjadi impian para selebriti sebagai bukti keringat mereka akhirnya menunjukkan hasil bila mendapat anugerah.

Baru-baru ini, Bell tercalon dalam Top 5 kategori Artis Komedi Popular di Anugerah Bintang Popular Berita Harian ke-35 (ABPBH35).

Rentetan daripada itu, Bell tau nama sebenarnya Nasrizal Ngasri telah diwawancara dalam satu stesen radio dan tidak mampu menahan sebak apabila bercerita tentang ibunya yang bersedih sejak lima hari lalu tercalon dalam kategori tersebut.

Menerusi video yang dimuat naik di TikTok radio Kool 101, Bell menitipkan ucapan agar ibunya tidak terlalu memikirkan tentang pencalonan sulungnya di anugerah berprestij itu.

“Mama jangan sedih-sedih..saya tahu dia terlalu fikirkan anak-anak dia.

“Relaks sahaja mama, jangan difikirkan sangat ini semua perkara kecil sahaja. Bintang popular ke bintang tak popular ke..anugerah ke tak perlu fikir-fikir.” katanya.

Dalam pada itu, aktor berusia 42 tahun ini sama sekali tidak pernah menyangka sepanjang penglibatannya dalam dunia seni dia akan berjaya membolos Top 5 bagi kategori tersebut.

“Ini adalah satu tahap yang saya sendiri tak pernah terfikir. Sebelum ini saya tak jadi macam ini pun saya tetap okay, Alhamdulillah.

“Saya masih boleh hidup, janganlah mama sedih. Termasuk juga adik-beradik saya lebih-lebih lagi yang seangkatan dengan saya..untuk Darling, Anne.” tambahnya.

Penyampai segmen Pagi On Point, Haiza dilihat turut mengalirkan air mata apabila Bell mendedahkan bahawa hasil lakonan dia dan adik-beradiknya pernah dijadikan sebagai punca pendapatan keluarga.

“Pernah sampai satu tahap kami berlakon untuk menyara hidup. Alhamdulillah saya dan adik-beradik saya sudah berjaya.

“Kami tak pernah meminta lebih dan saya nak ucapkan terima kasih banyak-banyak kerana membawa saya ke Top 5.” jelasnya.

Sekadar info, ini merupakan pencalonan pertama Bell di dalam ABPBH setelah lebih 30 tahun berada di dalam industri hiburan. Antara calon lain yang bakal berentap adalah Zizan Razak, Johan, Syahmi Sazli dan Jaa Suzuran.

Undian kini masih dibuka buat peminat untuk mengundi selebriti kegemaran melalui laman web rasmi www.abpbh.com.my.

Sumber: TikTok


Latih Anak Jadi Insan Yang Hebat Menurut Sains. Ibu Bapa Kena Alert Hal Ini.

Tingkah laku yang diterapkan oleh ibu bapa sejak mula sebenarnya sangat penting dalam pembentukan peribadi awal usia kanak-kanak. Persoalannya, apakah yang perlu dilakukan oleh ibu bapa dalam membantu merangsang anak-anak mereka supaya dapat memiliki sikap yang baik?

Berikut adalah tujuh perkara yang setiap ibu bapa patut amalkan hasil kajian sains, dalam memberikan anak-anak anda persediaan supaya mereka lebih berjaya kemudian hari.

1.Jangan didik anak yang dia boleh jadi apa yang dia nak

Kajian yang dilakukan melibatkan lebih 400 orang remaja mendapati remaja di Amerika Syarikat terlalu bebas dalam menentukan hala tuju masing-masing tanpa sebarang kekangan dari ibu bapa. Ini kerana ramai di antara mereka nak kerja yang bersifat ‘hispter’ seperti beraspirasi mahu menjadi seorang pemuzik, pereka permainan video atau atlit sukan.

Sepatutnya ibu bapa perlu mendorong anak untuk mempunyai impian yang lebih berpaksikan masa depan, kerana kerja-kerja tersebut bukanlah cita-cita yang mempunyai permintaan tinggi. Ajar anak supaya mempunyai impian, namun pastikan impiannya berpaksi pada realiti.

Dalam satu kajian yang dijalankan dengan kerjasama Universiti Harvard, penyelidik mendapati golongan remaja yang meluangkan sekurang-kurangnya lima hari seminggu untuk makan bersama keluarganya mempunyai peluang lebih rendah untuk terlibat gejala masalah sosial.

Kesan positif makan bersama ini mengelakkan majoriti remaja terlibat dengan penyalahgunaan dadah, seks luar nikah serta masalah kemurungan. Mereka juga menunjukkan pencapaian lebih baik dalam pembelajaran, pertuturan serta rasa nilai diri.

Kajian sains sudah membuktikan penggunaan telefon pintar serta peranti tablet memberi kesan kekal pada golongan kanak-kanak, dengan keupayaan mereka untuk memberikan fokus, bertutur dan kemahiran bersosial akan terjejas.

Bayi berumur 18 bulan ke bawah pula sepatutnya langsung tidak menonton sebarang jenis skrin dengan usia 2 hingga 5 tahun pula dihadkan selama satu jam sehari.

Kajian-kajian lain membuktikan kesan melarang penggunaan telefon pintar atau sebarang alat peranti di meja makan, kenderaan dan bilik tidur bagi remaja, akan memberikan kesan positif jangka panjang kepada hidup individu tersebut.

Kajian jangka panjang selama lebih 75 tahun yang dijalan Universiti Harvard, sejak tahun 1938 dan masih lagi berjalan, ada dua perkara yang membuatkan seseorang itu gembira. Pertama, rasa kasih sayang. Kedua? Etika kerja.

Hasil daripada kajian ini diterapkan sebagai panduan kepada ibu bapa dan hasilnya, penyelidikan menunjukkan kanak-kanak yang diberikan tugasan untuk dilakukan setiap hari mempunyai pemikiran yang lebih ke depan berbanding kanak-kanak lain.

Kanak-kanak yang sejak awal dilatih dengan tugasan, mempunyai sikap lebih professional ketika dewasa kerana mereka sudah mula memahami tugasan, walaupun tidak seronok untuk dilakukan merupakan sesuatu yang perlu dilakukan tanpa ada banyak pilihan.

Penyelidikan yang dilakukan sejak tahun 1972 mendapati kanak-kanak yang mampu melawan godaan akan membesar dengan mempunyai ciri-ciri positif. Dalam kajian tersebut, kanak-kanak yang terpilih ditawarkan gula-gula di atas meja dan sekiranya mereka berjaya untuk tidak makan gula-gula tersebut selepas 15 minit, ganjaran gula-gula itu akan digandakan.

Majoriti kanak-kanak yang berjaya menahan diri daripada makan dalam eksperimen itu didapati mempunyai kebolehan sosial yang lebih baik, lebih bijak dalam ujian serta bebas daripada masalah sosial.

Eksperimen yang dijalankan membuktikan sekiranya kanak-kanak dilatih untuk mempunyai sikap konsisten sejak mula, mereka akan membentuk kegigihan sendiri secara semulajadi. Jadi ibu bapa perlu menyediakan tabiat yang konsisten setiap hari pada anak-anak, seperti mengemas atau tolong menyapu walaupun mereka berat melakukannya kerana tabiat yang konsisten itu – akan membentuk psikologi mereka.


Mudah Ajer Buat Jamu Ni Untuk Kulit Cantik Dan Badan Ramping.

Setiap wanita mengimpikan kulit yang mulus serta badan yang ramping dan langsing. Sebenarnya tak susah pun bagi seorang wanita nak dapat kulit yang cantik, sihat dan berseri-seri.Tak perlu nak guna produk yang mahal. Apa kata buat jamu sendiri hanya menggunakan bahan-bahan di dapur sahaja.

Sebagaimana petua ini.

Petua orang jawa. Kalau nak tahu kenapa orang jawa indonesia kulitnya cantik je.. Saya sendiri selalu tanya bibik saya mcm mana kulit boleh cantik, body lawa, sentiasa kuat dan sihat je walaupun dh nak masuk 50an, anak ada 8 pulak tu..

Jadi perempuan harus sering minum jamu.
Saya suka buat sendiri
.
Kasiat jamu ini.
* menghilang kan bau badan
*mengurangi & menyembuhkan keputihan
*menegangkan miss ‘v’
*mengawal nafsu makan.
.
Resipi:
1kg ibu kunyit
1/2kg kunci
21 lembar daun sirih
1gula melaka
150grm asam jawa
3 biji manjakani
2 liter air.

*blend semua bahan. Rebus hingga mendidih kecilkan api rebus hingga 2 jam.
.
Kredit Resepi : restu redho


Terkini: “Azizah Dah Buka Mata. Syukur Dah Sedar…” Gadis Penghantar Makanan Disamun Sudah Sedar, Warganet Titip Doa.

Berat mata memandang berat lagi bahu. Hati ibu mana yang tidak sebak melihat anak yang dikandung selama 9 bulan lahir dengan sempurna, namun hilangan pancaindera akibat sikap rakus manusia.

Bukan tidak menidakkan takdir tetapi naluri ibu sebak dengan kejadian menimpa buat anak tersayang. Akibat disamun oleh tiga oranag lelaki, anak anak kini kehilangan tangan kanan.

Memetik laporan Free Malaysia Today, ketika kejadian, mangsa Siti Nur Azizah Syafriadi, 17 bersama teman lelakinya menaiki motosikal Y15ZR dari arah Jalan Kuching menghala ke Jinjang telah dikejar oleh tiga orang lelaki menaiki dua motosikal kira-kira pukul 12.10 tengah malam.

Tiga lelaki terbabit menendang sebuah motosikal dinaiki pasangan itu sebelum menyamun mereka. Nur Azizah cedera di bahu kanan, manakala teman lelakinya cedera di muka dan badan dipercayai dipukul oleh suspek.

Tangan membiru tidak dapat diselamatkan.

Siapa sangka, kejadian itu menyebabkan tangan kanan  terpaksa dipotong tidak boleh lagi berfungsi walaupun saluran darah utama sudah dijahit.

“Doktor buang tangan kanan dia (Nur Azizah) sampai paras bahu, masa masuk kecemasan doktor sudah jahit saluran darah utama.

“Tetapi pagi semalam (Jumaat) doktor tengok tangan dia dah membiru, sudah tidak boleh berfungsi jadi doktor telefon waris nak minta kebenaran potong tangan.,” jelas salah seorang ahli keluarga mangsa.

Harapan keluarga

Mangsa merupakan anak anak sulung daripada lima beradik merupakan insan yang bertanggungjawab membantu menambah pendapatan keluarga dengan menjual dan membuat perkhidmatan menghantar makanan. Mereka sekeluarga tinggal di kediaman PPR Beringin Jinjang, Kuala Lumpur.

“Dia anak sulung cari rezeki siang malam hantar makanan, tapi dia dianiaya sampai kudung tangannya, dia merupakan anak yatim dan dia disamun ketika sedang keluar cari rezeki.”

Terkini: Telah sedar dan masih lemah

“Alhamdulillah , terus kan doa kawan2, azizah dah bukak mata☺ syukur azizah dah sedar .. semoga azizah terus kuat-” Atiqah Mowari

Beliau memberitahu bahawa mangsa merupakan adik saudaranya juga mohon warganet mendoakan kesejahteraan mangsa.

Buat yang ingin memberi sumbangan ke akaun ibu mangsa, Roslinawati binti Ya di akaun
CIMB: 7067141326


Petua Hilangkan Cacing Pada Anak. Boleh Cuba!

Jangan pandang remeh kalau anak sakit perut, ia mungkin tanda jangkitan cacing. Apabila dijangkiti cacing, anak lebih mudah sakit antaranya menyebabkan anak sakit perut dan mengalami muntah-muntah.

Selain, mendapatkan rawatan doktor, anda boleh cuba petua dengan hanya menggunakan bahan-bahan di dapur sahaja.

Malam ni nak share sikit tips turun temurun macamana nak hilangkan cacing pada kanak-kanak. Boleh la cuba untuk anak- anak. Mana lah tahu dengan izin Allah SWT menjadi. Mudah je caranya, hanya perlu sediakan bahan berikut

1. Asam keping
2. Garam
3. Air

Masukkan asam keping dan garam ke dalam periuk. Kemudian masukkan air dan rebus sehingga garam larut. Kemudian angkat dan campurkan dengan air biasa dan mandikan anak kita 2 kali sehari setiap pagi dan petang. Amalkan selama dua atau tiga hari. Akan ada perubahan pada anak. Selalunya kalau anak kena cacing selera makannya kurang. InshaAllah selepas amalkannya anak akan lalu makan tanpa dipaksa.

Gambar penyediaan:

Selamat mencuba

Kredit : Wan Norma


Nak Nampak Muda Akan Menjadi Bila Rutin Harian Amal Petua Ni!

Melakukan rutin harian dalam penjagaan kecantikan dan sekali gus terlihat awet muda kadangkala tidaklah perlu berbelanja lebih.

Kita boleh menggunakan bahan-bahan yang ringkas dan sedia ada di rumah.

Berbekalkan sedikit kerajinan dan konsisten mengamalkan petua umpamanya, akan menjadi rejim penjagaan kecantikan untuk tamp muda, sihat dan menawan.

Ini sebagaimana ada satu petua cantik yang dikongsikan oleh Shikin Shahril dengan menggunakan empat bahan sahaja. Nak tahu lanjut, baca perkongsian ini.

PETUA AWET MUDA GUNA EMPAT BAHAN SAHAJA

Wajah kemerah-merahan, tak bersolek pun dah cantik! Jeleskan tengok wanita yang mempunyai kulit begini kan?

Sebenarnya kita pun boleh jadi ‘flawless’ tau.

Apa kata korang cuba rahsia awet muda dengan petua tradisional ni untuk menaikkan seri wajah dan muka lebih ‘glowing’.

Check it outttt.

Bahan-Bahan:

2 sudu besar Susu tepung Omega /susu rendah lemak
1 sudu kecil serbuk kunyit asli SuzyHoney
2 sudu kecil madu
6 biji badam ditumbuk kasar
Semug air – suhu bilik

Cara-Cara:
1. Campurkan semua bahan bahan ke dalam periuk, kecuali madu.
2. Buka api perlahan dan kacau sehingga merenih selama 30 saat
3. Tutup api dan tulang ke dalam mug
4. Masukkan madu, kacau dan boleh terus diminum

Untuk hasil yang maksimum, amalkan minum dua kali seminggu sebelum tidur. Boleh diamalkan semasa haid.

Kajian menunjukkan badam dapat membantu untuk mereka yang menghadapi masalah obesiti atau mereka yang ingin tampil langsing.

Asid lemak yang terkandung dalam badam bukan sahaja mampu menyekat selera, tetapi juga akan memberikan anda tenaga.

Manakala bahan aktif dalam kunyit yang dipanggil cucurmin kaya dengan antioksidan yang bantu lindungi sel badan daripada rosak. Dia juga melawan penyakit dan jangkitan.

Madu mempunyai kandungan antioksida yang tinggi dan melambatkan penuaan. Madu berupaya melindungi sel sel tubuh daripada radikal bebas.


“Saya Tak Boleh Duduk Kat Sini Doktor. Tolonglah Faham.” Pesakit Disyaki Covid-19, Rayu Tidak Di Wadkan!

Tanggangjawab sebagai ketua keluarga tentunya bukan tugas yang mudah. Apatah lagi saat melalui waktu getir PKP ini,  semahunya ingin diusahakan untuk pastikan seisi keluarga ada makanan untuk diisi ketika perut berasa lapar.

Namun apakan daya, bila tahap kesihatan tidak mengizinkan dan disyaki pula mempunyai covid-19. apa yang dilalui pesakit tersebut turut mengundang rasa sedih di hati doktor ini dan dikongsikan di akaun fbnya.

Ini perkongsiannya.

“Doktor, tolonglah. Saya merayu sangat sangat ni. Benarkan saya balik dulu. Kalau susah nafas lagi saya janji saya datang balik.”

Pesakit depan aku ni datang ke bahagian kecemasan sebab sukar bernafas.

Awal tadi dia maklumkan dadanya terasa sempit, seolah olah dia sedang berada di kawasan aras tinggi yang mana kandungan oksigen dalam udaranya makin menipis.

Selepas dipakaikan ‘face mask oxygen’ menutupi hidung dan mulutnya, barulah pernafasannya terasa lancar.

Detail sejarah pesakit diambil, physical examination, blood investigation dan juga pemeriksaan xray dada dilakukan.

Hasilnya setelah perbincangan dengan pakar perubatan, kami memutuskan lelaki awal 40 an ini kemungkinan besar antara yang dijangkiti penyakit Covid19.

Dia perlu ditahan untuk pemeriksaan lanjut dan mesti dimasukkan ke wad isolasi khas bagi penyakit berjangkit untuk proses rawatan.

Sebaik saja keputusan tu dimaklumkan kepadanya, terus dia merayu-rayu mohon supaya tak dimasukkan ke wad.

“Saya ada isteri dan anak anak di rumah. Paling kecil baru je umur 6 bulan. Dah 2 minggu saya tak kerja doktor. Saya kena usaha lagi carikan makanan untuk family saya.

Saya tak boleh duduk kat sini doktor. Tolonglah faham.”

Matanya dah berkaca. Aku tahu dia sedang berusaha menahan tangisan.

Serius aku pun jadi sebak sama. Mujur pakai face shield. Bolehlah cover sikit.

Aku faham sangat apa yang dia nak sampaikan.

Dia ketua keluarga sama macam aku.

Benda paling utama yang berlegar di fikiran kami ialah bagaimana nak pastikan ahli keluarga terus survive pada saat saat sukar begini.

Bagaimana nak pastikan ada sedikit makanan dapat diletak atas meja makan di rumah sana.

Bagaimana nak pastikan semua ahli keluarga terus kekal selamat di dalam rumah.

Malangnya permintaan tu tak dapat aku tunaikan. Pesakit ni wajib ditahan terlebih dulu demi kebaikan masyarakat yang lebih besar di luar.

Pahit untuk ditelan tapi itulah realiti yang sedang berlaku ketika ini.

Hampir semua pesakit yang datang ke hospital waktu kritikal ni bukan atas kemahuan. Mereka terdesak kerana benar benar perlukan bantuan.

Namun kerapkali ia berakhir dengan sebuah perpisahan.

Antara ketua keluarga dengan ahli keluarga yang lain.

Antara ibu dengan anak.

Antara suami dengan isteri.

Dan jika penyiasatan lanjut menunjukkan keputusan positif, maka perpisahan itu hanya akan berakhir melalui 2 cara sahaja.

Pesakit sembuh sepenuhnya lalu berpeluang untuk kembali memeluk semua kesayangannya.

Atau ianya berakhir dengan sebuah kematian yang menatijahkan perpisahan yang kekal buat selamanya.

Sebab itu suka atau tak, kita sebenarnya kena terima hakikat bahawa dah tak ada jalan lain yang terbentang di depan melainkan kita semua wajib menangi peperangan ini.

Kawan-kawan,

Kalian mesti terus kuat.

Usahalah untuk terus kekal bertahan di balik dinding rumah dan kami akan cuba sedaya upaya untuk melakukan yang terbaik di baris depan.

InsyaAllah.


“Abah Perlukan Doa Rayyan Supaya Senang Dekat ‘Sana’.” Anak tanya Tentang Arwah Ayahnya Buat Siti Nordiana Sebak!

Sendirian membesarkan anak bukanlah satu tanggung jawab yang mudah, sementelah diri masih mauda. Namun, penyanyi terknal Siti Nordiana tidak lemah semangat, sebaliknya dia berjaya membuktikan dengan sokongan keluarga , dia mampu melakukannya.
“Anak Nana sekarang 12 tahun dan sedang bersekolah, aktivitinya agak penuh dan tak banyak masa lepak. Kalau tak ganggu waktu belajar juga saya akan bawa dia sekali untuk turun lihat saya buat show.

“Sebagai ibu saya akui agak gementar dan cuba yang terbaik untuk anak. Saya tak pernah paksa dia janji benda yang dia belajar itu bermanfaat untuknya. Saya berikan yang terbaik untuknya . dia jenis yang tak boleh terlampau ‘push’. Kalau time dia nak main game jadi saya beri kelonggaran supaya dia tak stress.
“Saya jenis ibu yang sempoi, saya bukan jenis ibu yang mahu anak membanggakan ibu, sebaliknya saya mahu dia belajar benda yang baik.
“Soal pengganti saya tak fikirkan ganti, belum ada calon dan kalau ada jodoh saya terima. Rayyan juga sporting dan memahami ibunya kerana bertahun-tahun hidup dengan saya tanpa kehadiran bapa. Dia tak pernah rasa kurang kasih seorang ayah memandangkan ramai yang menjadi ‘abah’ untuknya,”ujar Nana lagi

Namun, hati ibu mana yang tidak sedih, jiwa ibu mana yang tidak pilu bila mana anak yang ditatang bagai minyak yang penuh bertanyakan ayahnya. Menurut Siti Nordiana atau lebih mesra dengan panggilan Nana memberitahu sukar untuk dirinya menjawab pertanyaan yang diajukan Rayyan.
“Rayyan masa arwah abah dia meninggal umur dia baru dua tahun tujuh bulan, dia masih belum faham lagi.

“Tapi apabila sudah masuk sekolah dia ada bertanya pada saya juga, sebab kadang-kadang saya hantar sendiri ke sekolah jadi dia bertanya…

“Mama semua orang datang dengan abah dia, Rayyan sahaja datang dengan mama. Itulah soalan yang paling susah saya nak jawab sebenarnya.
“Saya jawab… Rayyan abahkan dah tak ada. Tak apa Rayyan jangan lupa baca Al-Fatihah untuk abah.

“Abah memerlukan doa Rayyan supaya abah senang dekat ‘sana’. Bila saya cakap macam tu barulah dia faham.

“Tetapi dia jarang bertanya berkenaan hal itu, cuma sebelum ini mungkin dia bertanya sebab dia melihat kawan-kawan dia ada abah,” kata Nana sebak.

Sumber: Astro Gempak


“Bagaimana Didik Anak Supaya Mereka Hormat Kita Kerana Sayang Bukan Sebab Takut.” Catriona Ross  Praktis Cara Arwah Ibu Didik Anak.

Kehilangan orang tersayang ibarat separuh dari diri kita hilang. Apatah lagi, pemergian tersebut secara mengejut.

Malamnya masih bergurau senda, namun esoknya dia sudah tiada lagi. Sukar untuk diungkapkan dengan kata-kata bila mendapat berita yang cukup menghibakan.

Perkongsian pelakon Catriona Ross dalam satu program benar-benar menyentuh hati. Kehilangan ibu dalam satu kemalangan benar-benar mengubah hidup pelakon Pujaan Hati Kanda ini.

“Sebelum pemergiannya, ibu selalu bercerita dan berkongsi satu hadis. Waktu itu saya tak tahu ia petikan hadis. Petikan berbunyi dalam sekujur jasad, ada seketul daging. Andai baik daging itu maka baiklah seluruh jasad itu. Andai buruk, maka buruklah seluruh jasad itu.

“Seketul daging itu adalah hati. Jadi, saya selalu fikir apa yang ibu  selalu bercerita berulang kali. Lama-kelamaan baru saya faham, dalam mendidik dan menasihati anak, keluarga dan orang sekeliling segalanya adalah berkenaan hati.

“Waktu umur 4-5 tahun, saya dan adik perempuan diminta ibu untuk baca surah-surah lazim sebelum tidur. Esoknya, pantang bagi ibu bila kami bangun dan sebut ‘good morning’. Sebaliknya ibu minta kami bagi salam dan barulah cakap good morning kalau perlu. Itulah antara perkara yang ibu saya lakukan dan saya cuba terapkan dalam mendidik anak-anak sehingga sekarang.

Pesanan ibunya waktu awal perkahwinan dulu masih diingat sehingga kini. Kata arwah, layan dan terima keluarga mentua sebagai keluarga kedua.

“Kalau berkahwin nanti, jangan fikir itu famili mentua, tetapi itulah keluarga kedua kamu. memang menyakitkan bila kehilangan ibu tetapi alhamdulillah Allah berikan ibu mentua yang sangat memahami, penyayang untuk saya jadikan pengganti arwah ibu.

“Mendidik dan membesarkan anak-anak cukup mencabar dan bukan mudah. Bagaimana kita nak betul-betul didik anak supaya mereka hormat kita kerana sayang bukan kerana takut. Saya cuba didik anak dan selalu tanya kenapa hormat mummy, dia kata sebab sayang. Saya tanya lagi kenapa sayang saya, anak saya kata kerana ibu lahirkan saya.

“Untuk seorang anak umur 5-6 tahun sangat meluluhkan jiwa raga kita. Saya tanya kena  nak hormat mummy, anak saya kata sebab dia nak bersama tok mummy (ibu saya) di syurga. Jadi dia nak ke syurga, jadi dia perlu hormat semua orang disekelilingnya.

“Insyaallah apa yang saya terapkan pada anak-anak ini adalah hasil didikan ibu saya dulu. Saya harap anak saya membesar dan menyayangi Allah dan Rasul, mentaati agamanya.

"Pantang mak saya kalau bangun pagi, cakap Good Morning dulu", kata Catriona Ross…Kredit: Hadith Open Mic, Kengkawanproject dan Astro Gempak


“Bila Nangis Anak Lelaki Peluk & Cakap, ”Ibu Nak Abah Eh, Adik Kan Ada.” Sahur & Berbuka Sendirian, Tiada Lagi Salam Maaf Isteri Buat Suami Pagi Raya.- Isteri Bomba Lemas

Benarlah kata orang, rindu yang paling sakit adalah apabila merindui mereka yang sudah tiada. Hanya doa yang mampu dititipkan buat bekal dia yang sudah tiada.

Bagi Noor Nadia Kamaludin, pilu hati sebagai seorang isteri hanya Tuhan yang tahu. Suami tersayang, Mohd Fatah Hashim kini pergi tak kembali. Pastinya kehadiran 1 Syawal ini memberi pengertian berbeza buat dia dan anak-anak.

Mohd Fattah meninggal dunia dalam satu kejadian pada 3 Oktober tahun lalu. Arwah bersama lima anggota Pasukan Penyelamat di Air (PPDA) maut ketika operasi mencari dan menyelamat remaja lelaki yang lemas di lombong tinggal Taman Putra Perdana, Puchong.

“Persiapan Raya tahun ini lebih Kepada anak-anak. Disebabkan mereka masih kecil dan tidak mengerti apa yang sebenarnya berlaku pada kehidupan kami sekarang. Jadi, saya perlu menyediakan persiapan Hari Raya demi melihat mereka gembira.

“Waktu arwah ada dulu, saya masih ingat lagi, menjadi satu kemestian setiap kali berpuasa, arwah akan bawa Kami sekeluarga sekerap yang mungkin ke bazar Ramadhan jika berkesempatan.

“Yang saya tak boleh lupakan kenangan semasa berpuasa. Waktu itu, saya mengandungkan anak kedua. Setiap hari saya nak ke satu kedai di bazar semata-mata untuk dapatkan juadah yang saya idamkan.

“Arwah tidak pernah merungut malah melayan permintaan saya. Dia memang seorang suami yang baik dan penyayang,”ungkap ibu kepada dua cahaya mata, Nur Media Aisya, 3 tahun 10 bulan dan Muhammad Meqa Al Asyraf, 2 tahun 6 bulan.

Lebihkan isteri dan anak-anak

Menurut Nadia lagi, selain bertugas sebagai Anggota bomba, di bulan puasa juga arwah akan membantu menyediakan kelengkapan dan bahan untuk membuat kuih.

“Setiap kali ramadhan saya membuat kuih muih untuk dijual di bazar. Dia seorang suami yang ringan tulang membantu saya. Lebih-lebih lagi sejak saya disahkan menghidap penyakit Hypertiroad. Setiap kali nak mjelang Syawal dia akan pastikan kami ada baju raya baru. Apa kehendak yang saya nak dan dia mampu akan dia penuhi.

“Sehingga kan dia selalu lebihkan kami berbanding membeli kehendak atau barang dia sndiri. Arwah selalu cakap ‘Abah takpe tak beli pun, abah selalu kerja.. Isteri dan anak-anak abah dah ada pun dah cukup.

Sahur dan berbuka sendirian

“Tapi tahun ni sangat berbeza puasa dan hari raya kami. Bila puasa sedih buat saya kerana bersahur sendirian. Berbuka puasa sendirian disebabkan saya hanya tinggal bersama anak-anak sahaja. Tiada lagi salam maaf seorang isteri kepada suaminya. Itu yang paling terkesan dihati. Saya hanya mampu berdoa yang terbaik untuk arwah dan anak-anak. Itulah kekuatan saya.

“Walaupun gembira diluar. Di dalam hati hanya Allah yang tahu. Anak-anak setiap hari sehingga ke hari ni masih tak pernah lupa menyebut tentang abah mereka. Adik baru-baru ni tak sihat menangis nak kan abah nya sampai tertidur.. Nak susu yang abah dia buat.. Hati ibu mana tak sayu bila anak-anak perlukan abah nya.

Setiap kali nangis teringat arwah, anak peluk & pujuk

“Kakak pula sering sebut apa sahaja berkaitan dengan abahnya. Macam abah selalu beli.. Macam abah selalu buat..kakak sayang abah. Tapi Allah Maha Adil walaupun dia ambil suami, Allah berikan anak-anak yang penyayang dan memahami.

“Setiap kali saya menangis anak lelaki saya akan datang peluk  dan cakap, ”Ibu nak abah eh, adik kan ada”.. Kakak pula akan peluk saya dan ikut menangis seakan mengerti apa saya rasa. Harap bila satu masa nanti mereka akan tahu siapa abah mereka, baru mereka akan mengerti.

“Setiap kali hujung ramadhan arwah juga selalu bantu  buat kuih raya. Arwah kurang pada biskut raya tapi kesukaan dia Popia Cheese. Dia akan bantu saya buat sampai siap. Dan juadah kesukaan dia pada hari raya adalah rendang daging. Malam raya dia selalu tunggu lauk rendang kesukaan dia siap..Dia akan makan sambil cakap ‘sedap isteri abang masak’  Saya rindu sangat dengan kata-kata tu,” ujar Nadia sayu yang bakal beraya di Kulai Johor  sebelum pulang ke Kuantan.

“Disebabkan saya tak berapa sihat kebelakangan ini, saya tak mampu nak tempuh jem sendirian. Perjalanan biasanya yang memakan masa 6 jam dari  Johor ke Kuantan jika tidak ada musim perayaan. Tetapi akan jadi berganda bila musim raya. Raya ketiga baru saya akan pulang ke Kuantan” ujar Nadia lagi.

Merancang cari kerja

Disebabkan keadaan kesihatan yang tidak mengizinkan, Nadia kini tidak mampu meneruskan kerjanya membuat kuih seperti dulu.

“Macam orang semua tahu saya menjual kuih untuk membantu arwah mencari sumber pendapatan sebelum ini. Tapi sejak arwah tidak ada saya telah berpindah ke Johor, sehingga kini masih belum bekerja. Hanya mengharapkan pencen arwah untuk meneruskan kehidupan.

“Lagipun keadaan kesihatan saya tidak mengizinkan lagi untuk bekerja. Tapi saya merancang akan cari kerja yang sesuai dan mampu saya lakukan untuk menambah pendapatan yang sedia ada. Kerana saya tidak boleh harapkan pencen smata-mata, memang tidak cukup kerana anak-anak akan mula bersekolah pada tahun hadapan.

Rapat dengan anak-anak

Kerinduan pada arwah sehingga kini masih menebal. Akui Nadia, apa yang paling dia rindukan mengenai arwah adalah  kasih sayangnya pada mereka.

“Waktu masak paling saya rindukan kerana  arwah akan bantu saya didapur. setiap kali dia makan dia mesti akan cakap sedap Ibu masak. Setiap kali saya tak sihat dia akan risau dan akan selalu hubungi saya untuk pastikan saya dan anak-anak ok. Terlalu banyak sangat kebaikan arwah yang tak terungkap dengan kata-kata.

“Yang paling utama, arwah seorang abah dan suami yang terlalu baik untuk kami. Dia terlalu sayang dan utamakan anak-anak. Susah sangat nak tengok dia marahkan anak-anak. Sebab itulah Allah bagi dia rapat dengan anak-anak. Sebab masa dia dengan anak-anak tidak lama.

“Semasa saya mengandung dia jaga saya seperti seorang kanak-kanak  yang perlu dibawa ke mana sahaja. Momen paling indah. Itulah yang dia selalu lakukan setiap hari dan setiap kali dia susah nak tidur malam,” jelas Nadia lagi.


Cuci Rumah Selepas Raya,  Ini 6 Caranya, Memang Tip Top Wangi!

Aktiviti mencuci rumah bukan hanya sebelum beraya, selepas beraya juga rumah kita haruslah dicuci bersih. Maklum sahaja pasti dapur dan ruang tamu digunakan sepenuhnya sepanjang beraya.

Tetamu yang datang berkunjung tanpa henti juga membuatkan kita tiada masa untuk mengemas rumah.

Selepas selesai beraya dan sebelum semuanya kembali pada rutin harian ada baiknya kita sental rumah kita habis-habisan terlebih dahulu. Barulah hati rasa lega untuk kembali bekerja seperti biasa.

Sebagai panduan, perkongsian oleh rakan fb kita, Nur Hazwanie Ishak ini boleh kita ikuti. Menarik. Jom buat sekarang.

Tip Cuci Rumah

1. Nak kilatkan lantai rumah sekilat-kilatnya!
Pencuci lantai tu campur dengan cuka dan air panas pastu mop lah lantai tu macam biasa. Nak lagi best letak skit Essential Oil Lavender.

2. Nak bagi habuk tak senang lekat dekat perabot?
Lap perabot pakai softener pakaian dgn kadar 1:10.. 1 penutup softener dgn 10 cawan air. Air putih ye, bukan air sirap atau air kopi tau!

3. Nak bagi rumah bau harum kekal lama.
Campurkan softener dengan cuka then sprayy la umah uols macam pewangi jenama-jenama terkenal tu. Spray kat langsir-langsir dan sofa-sofa jenis fabrik. Bau wangi akan tahan lama.

4. Nak cuci bilah kipas siling yang berhabuk, uols boleh guna sarung bantal terpakai.
Basahkan kemudian sarung bilah kipas tu. Tarik perlahan-lahan. Habuk tak berselerak dan tak berterbangan. Semuamasuk dalam sarung bantal tu. Cuci dan lap bilah seterusnya.

5. Nak bersihkan lantai bilik air supaya berkilat.
Campurkan 3:1 (3 sudu baking soda + satu cawan air) siram campuran baking soda atas lantai, biarkan dalam 30 minit. Lepas tu sental dan cuci macam biasa.

6. Bersihkan Oven

Oven yang kotor dengan percikan kotoran boleh dibersihkan dengan campuran soda bikarbonat dengan air. Campuran tersebut tuang kat tempat yang terkena kotoran. Biarkan sekejap. Lepas tu boleh kikis kotoran tebal dan lap macambiasa dengan air bersih.

Okay jom buat sekarang!

Kredit: Nur Hazwanie Ishak


Tak Ada Anak Tak Bermaksud Tak Bahagia, Kena Ingat Miliki Suami Yang Baik Juga Titik Fokus Bahagia

Kita selalu anggap apabila lelaki dan wanita bersama di bawah satu ikatan pernikahan, maka secara automatiknya akan memiliki anak. Kerana itu, soalan pertama yang ditanya bila belum dapat anak adalah ‘merancang ker’. Mungkin di awal perkahwinan di anggap fasa berbulan madu, memasuki bulan awal bulan keenam  dan seterusnya mula soal anak timbul.

Sedih, kecewa dan pelbagai lagi rasa bergayut dalam diri membuatkan hubungan antara suami isteri berantakan. Lebih memburukkan keadaan bila mana orang disekeliling menjadi duri dalam daging, bertanyakan soal anak menambahkan lagi tekanan.

Kisah kami bermula apabila kami bernikah pada pertengahan Januari, cakap-cakap orang mula kedengaran apabila isteri saya belum mengandung sekitar Julai tahun itu.

Bagi kami, kami baru 6 bulan bernikah, logiklah belum mengandung. Tetapi bagi mereka, kami sudah 6 bulan bernikah, kenapa masih belum mengandung?

Aduh, bab ini sensitif. Sangat sensitif.

Serba-sedikit saya boleh relate, dengan pasangan suami isteri yang belum atau tidak dikurniakan zuriat. Walaupun bukan 100% tetapi sekurang-kurangnya ada, ada pengalaman dan pernah rasa perasaan perlu menghadapi pertanyaan orang.

Tak dapat saya nafikan, disebabkan soalan-soalan sebegini, terbit rasa risau dalam hati, jiwa dan benak fikiran saya. Ada masalahkah? Tak suburkah? Salah carakah? Perlu berubatkah? Macam-macam.

Antara saya, seorang lelaki bergelar suami, dan isteri, seorang wanita yang sepatutnya menjadi ibu, sudah pastilah isteri lebih tertekan perasaannya berkaitan hal ini. Jangan tanya kenapa dan bagaimana, sudah sifat jiwa wanita itu lebih terusik dan sensitif pada topik hamil, anak, menyusu dan seumpamanya. Suami memang jenis lebih rileks, tenang, rasional, sebab tak terbawa emosi sangat. Ye ke?

Kalau tak dapat anak, tak bahagialah hidup, tak lengkaplah hidup, bla bla bla…

Berlaku juga episod memujuk dan menenangkan isteri. Si isteri jadi serabut, si suami pun jadi pening. Kesian 😅

Saya nak cakap apa sebenarnya ni?

Hmmm…

Saya nak cakap, isteri-isteri yang berharap untuk hamil, bersabarlah.

Mudah kan suruh orang sabar? 😅

Betul saya nak cakap, isteri-isteri yang berharap untuk mengandung, kena sabar dan tambahkan kesabaran.

Buka mata, buka hati, lapangkan jiwa, tarik nafas panjang-panjang, dan berhenti risau sekejap supaya kita boleh berfikir.

Cuba fikir, ada orang perempuan bergelar isteri, mudah mengandung. Anak bukan seorang atau dua orang, tetapi sampai 3, 4, 5 orang, bahkan lebih lagi.

Tetapi suami tak sayang.

Wanita itu dipukul, ditipu, dicurangi, diceraikan, diperburukkan, macam-macam.

Dapat mengandung dan melahirkan, tetapi suami tak sayang. Azab rasanya, tak larat nak menanggung.

Kita, wanita bergelar isteri yang belum ada rezeki nak mengandung ini, suami selalu ada dengan kita, siang malam jaga kita, baik dengan kita, sayang kita, kan semua ini kebahagiaan?

Lebih hebat lagi, walaupun bertahun-tahun nikah tetapi belum ada anak, tetapi suami kita tak curang pun, tak berzina dengan perempuan lain, tak bernikah dengan perempuan lain tanpa izin kita, bla bla bla. Elok je semua. Suami setia.

Habis tu, kenapa risau sangat pasal tak ada anak maka tak bahagia? Kenapa tak lengkap hidup ini tanpa anak?

Tak saya nafikan, anak adalah salah satu sumber kebahagiaan. Tetapi anak bukan satu-satunya kebahagiaan.

Mempunyai suami yang baik adalah nikmat dan sumber kebahagiaan.

Mempunyai suami yang setia adalah pelengkap kehidupan.

Tak perlu stress, tak perlu serabut.

Nak usaha supaya dapat anak, lakukan dengan tenang.

Jangan buat kerana kerisauan melampau, serabut dengan cakap-cakap orang, nak buktikan kita tak mandul, bla bla bla. Ingatlah selalu, perihal anak ini bukan perihal kita, tetapi Tuhan. Anak adalah anugerah Allah ikut Allah nak beri atau tidak, bukan ikut suka hati kita nak buat anak macam kita buat kuih.

Jangan selalu kita letakkan memiliki anak sebagai titik fokus kebahagiaan, tetapi selalulah ingat memiliki suami yang baik juga adalah titik fokus kebahagiaan.

Jaga keperluan suami, hormati suami, permudahkan urusan suami, sangka baik dengan suami, bahagiakan suami, semua ini juga adalah titik fokus yang melengkapkan kehidupan kita.

Tak memiliki anak tak bermaksud tak bahagia.

Jangan kita lupa, Allah beri kita kebahagiaan dengan pelbagai cara. Jangan kerana kita mahukan kebahagiaan memiliki anak, kita hancurkan kebahagiaan memiliki suami yang baik.

Jaga dan uruskan apa yang kita ada dengan baik adalah jauh lebih penting berbanding merisaukan perkara yang kita tidak punya.

Allah Maha Baik, kan? Subhanallah walhamdulillah.

Saya tulis ni, nak pujuk hati. Biar selalu bersangka baik pada Allah, jangan pernah fikir buruk kenapa Allah tak beri rezeki zuriat kepada kita. Ingat selalu, anak bukan segala-galanya.

Gambar hiasan: Suami isteri yang ibu bapa kepada 4 orang anak, tapi nampak macam pengantin baru belum beranak lagi, kan? 😁😜


“Saya Okey Saja Begini.” Kekal Cantik Diusia 50-an, Raja Ema Tak Ralat Hidup Sendirian Lebih 20 Tahun.

Bahagia ini yang kita yang pilih. Usah sedih dengan apa yang berlaku dalam hidup. Jadikan ia sebagai semangat untuk terus hidup dengan sabar. Pastinya di penghujung ada manisnya.

Bagi  penyanyi dan pelakon Raja Ema, berkata tiada istilah sunyi dalam hidupnya biarpun hidup sendirian lebih 20 tahun.

Kekal menawan pada usia separuh abad, Raja Ema bahagia hidup bersama dua orang anaknya peneman hidup iaitu Putera Ammar, 28, dan Putera Al Kashah, 26.

Menurut Harian Metro, Raja Ema yang pernah dipopularkan pada tahun 80-an iaitu Jejaka Idaman dan Angan Angan mengakui sudah malas untuk berfikir soal jodoh atau mencari teman hidup.

Katanya lagi yang kini aktif berlakon, urusan jodoh ini tidak diketahui bagaimana akhirannya. Kalau berniaga atau terbabit dalam dunia seni  akan tahu pencapaiannya.

“Saya bukan nak menakutkan sesiapa tetapi bila bab perkahwinan ini kita berurusan dengan manusia.

Kalau kita berharap perkahwinan yang dibina itu sehingga ke syurga sekali pun, belum tentu kita dapat mencapainya.”

“Tiada istilah sunyi dalam hidup saya. Kalau ada pasangan belum tentu saya boleh buat macam-macam benda,

SAYA TIDAK SUNYI. SAYA OKEY SAJA BEGINI.

Mengakui ada yang bertanya mengenai kehidupan solonya, Raja Ema tidak ralat hidup sendirinya baginya itu cukup membahagiakannya.

“Cuma saya sudah tetapkan yang mati nanti pun seorang, jadi saya okey saja begini. Tipulah kalau saya katakan saya tidak takut apabila bersendirian, lebih-lebih lagi baru dijangkiti Covid-19 pada awal tahun ini sehingga tidak dapat teruskan perniagaan.

Katanya lagi, tidak meletakkan sebarang harapan tapi biarlah urusan jodoh ini datang pada waktu yang tepat.


Normal Baharu Sambut Raya. Wanita Ini Kongsi Caranya. Boleh Follow!

Esok semua umat Islam akan menyambut Hari Raya Aidiliftri, namun dalam suasana yang berbeza. Jika sebelum ini, kita semua akan meraikannya di kampung bersama ibu ayah dan adik beradik di kampung. Tahun ini, setelah penularan covid-19 yang masih belum tamat, kita semua masih dalam PKPB. Raya tetap raya namun perlu kita mesti mengikut prosedur operasi standard (SOP) yang ditetapkan oleh kerajaan juga perlu dipatuhi sepenuhnya.

Sebagaimana perkongsian seorang ibu ini, Nurlia Mohd Nor mengenai raya normal baharu sambutan hari raya Aidilfitri.

IKUTI PERKONGSIAN INI.

Selesai buat kerja sekolah Aiman minta kebenaran guna MacBook manakala Adam sambung ‘belayar’. Hehehe.

Tiba- tiba Aiman tanya,

” Mama, PKP ni raya macam mana ye..”

Jawapan Mama,

“Tetap raya tapi taklah macam biasa. Mama tetap akan sediakan menu raya. Ada biskut, ada lemang, ada rendang, ada lontong, tapi kita beraya dalam rumah sajalah..”

Tips beraya cara PKP:-

1) Pek makanan untuk jiran- jiran/saudara mara terdekat dan hantar di pintu pagar rumah mereka sahaja. Tak perlu masuk.

2) Kena berterus terang yang mana tahun ini rumah kita tidak terbuka untuk tetamu tambahan dalam rumah ada individu yang berisiko tinggi seperti warga emas, anak- anak kecil atau yang menghidap penyakit.

3) Letak di pintu pagar,
“Maaf, tahun ini tiada aktiviti ziarah. InshaAllah tahun hadapan kita boleh beraya bersama- sama. Maaf zahir dan batin”. Guna bahasa yang berhemah. Taip, print dan laminate, kemudian sangkut di pintu pagar. InshaAllah mereka akan faham.

RAI TETAMU DI LUAR RUMAH

Aiman tanya lagi,

Kalau letak meja, jamu tetamu di porch kereta ok ke?

Kalau nak terima tetamu terdekat walaupun di porch tetap kena:-

~Cek suhu badan mereka.

~Sediakan sabun/ hand sanitizer.

~ Ada social distancing. Kerusi letak berjauhan.

~ Tiada aktiviti peluk memeluk dan bersalam- salaman.

~ Tidak boleh datang ramai.

~ Ziarah ada limit masa. Sekejap saja sudah.

Lecehkan?

Pergi berhari raya dalam keadaan risau, takut dan tergesa- gesa pun tak best jugakkan. Better tahun ni lupakan keseronokkan berhari Raya dulu. Raya sahaja di rumah bersama family. Kita sebenarnya ada misi yang lebih penting iaitu untuk memerangi wabak covid-19 ni.

InshaAllah sama- sama kita doakan. Bila keadaan dah pulih seperti biasa, tahun depan kita semua boleh berhari Raya dengan ‘tenang’ dan gembira


“Muka Copy Paste Mommy & Daddy,  Senyum & Bulu Mata Lentik Buat Kita Cair.” Baru 9 Bulan, Wajah Anak Tasha Shila Raih Perhatian

Lama tak melihat kelibatnya di kaca TV usai melahirkan anak sulungnya. Mungkin sibuk menguruskan rumahtangga serta anaknya membuatkan Tasha Shila berehat seketika dari dunia lakonan.

Sementelah anaknya Raees Zander yang lahir pada 24 April Tahun lalu kini baru berusia 9 bulan da pastinya memerlukan perhatian lebih dari ibunya Tasha Shila atau nama Sebenarnya, Natasha Sheila.

Tasha baru-baru ini  memuatnaik beberapa gambar terbaru Raees untuk tatapan para peminatnya. Turut dikongsikan kaletah si Raees yang tersenyum apabila diacah oleh bapanya, Muhammad Atif.

Rata-rata memuji kecomelan Raees terutama senyumannya yang bukan sahajq mencairkan hati Tasha dan suami, bahkan turut membuatkan netizen berasa geram melihatnya.

Dalam gambar tersebut, Raees nampak handsome dengan baju kemeja dan berseluar pendek.

Ramai memuji wajah Raees sememangnya kombinasi seimbang ibu dan bapanya. Bila serius macam wajah daddy dan apabila tersenyum macam wajah mommy. Comel nya!

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Kemas Dan Tersusun, Walaupun Anak Tujuh. Dekorasi Keluarga Besar Ini Tarik Perhatian Warganet.

Keadaan rumah yang bersih dan kemas memainkan peranan utama dalam membangkitkan suasana atau mood yang lebih positif.

Biarpun mempunyai anak yang ramai, ia bukan penghalang untuk memastikan rumah sentiasa kemas dan bersih.

Perkongsian keliarga besar ini yang memilik tujuh orang puteri telah menarik perhatian warganet.

Cara susunan yang ringkas memberi aura tersendiri.

Konsep dormitory sesuai untuk anak yang ramai.

TANDAS

DEKORASI RINGKAS

Ruang ini dibiarkan kosong tanpa banyak perabot. Jelas memudahkan pemilik mengemas rumah dengan mudah. Malah menjadikan ruang ini seakan ruang santai buat keluarga.

Semoga menjadi inspirasi buat keluarga yang memiliki anak yang ramai.


“Nanti Mama Buat Lagi…”-Keputusan IVF Negatif, Isteri Achey Sayu Pujuk Anak Nak Adik!

Sebagai pasangan suami isteri tentunya mendambakan mempunyai zuriat penyambung keturunan. Namun hidup ini penuh ujian hingga ada yang telah pun berbelas tahun mendirikan rumah tangga namun belum lagi dikurniakan rezeki anak.

Meskipun pelbagai usaha telah dilakukan, namun kita hanya merancang, Allah juga merancang dan sesungguhnya Allah itu sebaik-baik perancang.

Inilah yang dikongsikan oleh pelawak dan pelakon, Achey pasrah apabila keputusan rawatan persenyawaan in-vitro (IVF) yang dilakukan isterinya, Anne tidak berjaya.

Menerusi hantaran video dalam Instagram miliknya, Achey atau nama sebenarnya Mohd. Nasir Hamzah, 36, dilihat menenangkan isterinya yang tidak dapat menahan sebak setelah mendapat tahu keputusan rawatan tersebut.

“Syukur alhamdulillah, reda. Anne (isterinya) mohon bangkit dengan kuat,” tulis Achey menerusi ruangan kapsyen.

Achey juga meminta sedikit ruang buat isteri tercinta, Anne atau nama sebenarnya Nor Hasanah yang masih dalam keadaan berduka.

“Empat bulan keluar masuk sini…. jumpa lagi… bukan tak move on tapi ianya sedikit perlahan… ruang masa mungkin lebih..”

Malah video pendek itu turut memperlihatkan betapa isterinya sedih berada di kerusi roda sambil memeluk erat achey yang nampak begitu tenang menerima berita pilu ini.

Begitu juga menerusi perkongsian Anne di laman sosialnya turut berkongsi berita sedih tersebut dengan anak angkatnya. Di lihat Tiara menangis apabila mengetahui dirinya tidak dapat menjadi seorang kakak.

“Kita usaha,Allah menentukan….Mungkin belum ada rezeki utk kita….Kakak sabar ya,insyaAllah ada rezekinya nanti…😢😢😭😢 kalau kakak sedih,mama dgn ayah 10x lagi sedih….Mama sayang awak dan ayah awak” tulisnya di kapsyen hantaran video yang cukup menyentuh hati hingga mengundang sedih warganet.


Dua Beradik Terima Anugerah Siswazah Cemerlang Kelas Pertama Serentak!

Tiada yang amat menggembirakan bagi seorang ibu dan ayah bila dapat melihat anak-anak berjaya di dalam bidang yang diceburi.

Begitulah yang dirasai oleh pasangan suami isteri ini bila kedua-dua anaknya Aqilah Fatinah Rosli, 25, dan adiknya Athirah Najihah, 24, melakar kenangan manis yang tersendiri apabila kedua-dua mereka menerima Anugerah Siswazah Cemerlang Kelas Pertama Negeri Sembilan.

Ibu dan bapa mereka, Rosli Ahmad, 59 dan isterinya, Zarina Nusi, 56 berkata, ia merupakan permulaan buat kedua-dua anaknya itu untuk lebih berjaya apabila berada di alam pekerjaan kelak.

Memetik berita penuh yang dilaporkan BERNAMA, Aqilah Fatinah Rosli dan adiknya Athirah Najihah, melakar kenangan manis tersendiri apabila kedua-duanya menerima Anugerah Siswazah Cemerlang Kelas Pertama Negeri Sembilan.

Aqilah Fatinah, pelajar jurusan Perakaunan dari Universiti Tenaga Nasional (UNITEN) Kampus Muadzam Shah menyifatkan kejayaan itu cukup bermakna apabila dapat sepentas bagi menerima anugerah itu bersama adiknya Athirah Najihah, yang merupakan pelajar jurusan Sains Komputer UNITEN Kampus Kajang.

“Saya bersyukur dan gembira mendapat anugerah ini bersama-sama adik sendiri. Menerima anugerah bersama insan tersayang merupakan hadiah cukup bermakna,” katanya kepada pemberita selepas Majlis Anugerah Siswazah Cemerlang Kelas Pertama Negeri Sembilan Sesi 1 Tahun 2022 di Klana Resort, di sini hari ini.

Anak kepada pasangan Rosli Ahmad, 59 dan Zarina Nusi, 56, itu merupakan antara 98 penerima anugerah hari ini, yang merangkumi siswazah dari Negeri Sembilan yang memperoleh Ijazah Sarjana Muda Kelas Pertama di institut pengajian tinggi (IPT) masing-masing.

Menteri Besar Negeri Sembilan Datuk Seri Aminuddin Harun menyampaikan anugerah berkenaan kepada para penerima.

Utamakan Harapan Keluarga

Menurut Aqilah Fatinah, beliau dan adiknya meletakkan harapan keluarga sebagai keutamaan, selain saling membantu dan bertanya khabar bagi memberi sokongan moral dan emosi. Katanya mereka sentiasa mengingati pesanan ibu bapa agar tidak mengabaikan solat serta menjaga hubungan baik antara keluarga, pensyarah dan rakan sekelas.

Anak ketiga daripada enam beradik itu kini melanjutkan pengajian dalam ACCA (Persatuan Akauntan Bertauliah Berkanun) di Universiti UOW Malaysia KDU, Shah Alam, Selangor.

Sementara itu Athirah Najihah, 24, yang kini bekerja sebagai jurutera perisian teknologi maklumat (IT) di Hengyuan Refining Company Berhad, Port Dickson; turut tidak dapat menyembunyikan perasaan gembira dengan penghargaan yang diterima hari ini.

Anak keempat itu bertekad mahu terus cemerlang dalam kerjayanya dan bercita-cita menjadi pakar IT suatu hari nanti.

Terdahulu Aminuddin dalam ucapannya berkata Yayasan Negeri Sembilan memperuntukkan RM490,000 bagi penganugerahan itu dan setiap pelajar cemerlang berkenaan menerima RM5,000 berserta sijil. Katanya yayasan itu akan turut menghapus kira pinjaman pendidikan tujuh orang penerima anugerah itu, yang bernilai RM88,500.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


“Sekali Slow Mo Dia Bagi” Ibu Beri Amaran Kalau Solat Laju Kena Ulang, Gelagat Anak Ini Undang Tawa!

Anak-anak kalau bab main, tak perlu di suruh! Bab nak buat kerja sekolah ke, nak solat ke selagi mak ayah tak bising nanti ada la buat-buat lupa.

Bab nak kena suruh tu satu hal, belum lagi kalau tak tengok diorang solat tu, nanti main-main!

Seperti yang dikongsikan oleh seorang ibu di laman Tiktok ini, disebabkan anaknya selalu main-main dan solat dengan laju, dia meletakkan amaran bagi sesiapa yang solat laju umminya akan suruh solat semula.

ummi cakap. kalau ummi nampak siapa-siapa sembahyang laju. ummi suruh sembahyang semula

Takut dengan teguran umminya, seorang anak lelakinya yang ada di dalam video solat dengan sangat perlahan seperti slow motion. Gelagat anaknya itu membuatkan dia dan suami masing-masing tahan tawa.

Bukan sahaja mereka, malah orang ramai yang menonton video tersebut juga terhibur dengan gelagat anak ini dan menyamai dengan binatang sloth yang tidak begitu aktif pada waktu siang sekaligus memberi komen yang juga mengundang tawa ketika membacanya. Bukan itu sahaja, ada juga yang menganggap ibu ini membuat video slow motion tapi disebabkan gegaran tahan tawa terbukti bukan edit video tersebut.

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Ni Kesalahan Terbesar Dalam Mendidik Anak Lelaki, Tapi Masih Ada Ibu Ayah Yang Buat!

Mengajar anak untuk dapat membesar jadi orang yang baik dan mendengar kata ibu dan ayah bukanlah tugas yang mudah, lagi-lagi selalu kita dengar ada yang merungut macam-macam hal dalam  mendidik anak lelaki.

Anak lelaki sering dianggap nakal, tidak dengar kata, kurang suka belajar, banyak bermain dan ramai merasakan sepatutnya anak lelaki perlu diberi lebih tanggungjawab, jiwa kena kental, tidak boleh terlalu beremosi dan sekali gus anak lelaki sebenarnya akan menjadi harapan keluarga.

Namun tahukah anda, dalam kita mendidik anak-anak lelaki ini sebenarnya kita juga banyak melakukan kesalahan dan kesilapan. Untuk itu, mari kita baca perkongsian daripada Dr Taufik Razif ini dan menurutnya ada 5 jenis kesalahan terbesar yang sering dilakukan dalam mendidik anak lelaki.

5 kesalahan terbesar dalam mendidik anak lelaki

1. Ingat emosi anak lelaki lebih kuat daripada anak perempuan
Kajian menunjukkan otak bayi lelaki lebih terkesan dengan tekanan ibunya ( maternal depression ) di dalam rahim dibandingkan bayi perempuan

2. Ingat kemas rumah dan kerja rumah bukan tugas anak lelaki
Anak lelaki atau perempuan dua duanya wajib dilatih untuk membuat kerja rumah sejak daripada kecil.

Anak yang disuapkan semuanya akan menjadi raja tetapi anak yang dilatih menjadi hamba akan menjadi manusia yang bertimbangrasa.

3. Tak bagi anak lelaki menangis dan tunjuk emosinya sama sekali
” Eh awak kan anak lelaki. Mana boleh menangis! ”
Jangan tuan puan. Anak lelaki atau anak perempuan ada hak untuk ekspresikan emosi yang dirasakan. Jangan sampai emosi itu terpendam dan makan anak kita daripada dalam!

4. Letak harapan dan bebanan terlalu besar pada anak lelaki
Anak lelaki juga ada ‘limit’ nya. Walaupun mereka harapan keluarga mereka juga boleh ‘patah’ jika terlalu dibebankan dengan tanggungjawab yang keterlaluan

5. Selalu berkasar dan terlalu berkeras dengan anak lelaki
Anak lelaki memang perlukan ‘playful aggression’ seperti bertinju dan bergomol dengan ayahnya sebagai salah satu cara untuk perkembangan emosi dan otaknya.
Cuma jika mak ayah terlalu berkasar dan keras seperti menengking, menjerkah dan mendisiplinkan dengan cara yang terlalu keras, anak lelaki pun boleh patah!
Daya tahan setiap anak itu tak sama dan berbeza.

Wang tunai RM300 untuk dimenangi!
Meriahkan sambutan Bulan Kemerdekaan kali ini dengan menyertai Pertandingan Berbalas Pantun Anak Merdeka. Caranya mudah sahaja, tonton video di bawah ini:

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Masih Lembut Ubun-Ubunnya, Bayi 12 Hari Pesakit Paling Muda Dijangkiti Covid-19!

Sungguh tidak tergambar betapa ujian menimpa pada bayi sekecil ini, sedangkan ubun-ubunnya masih lembut namun detik ini sedang berjuang melawan virus Covid-19. Ini sebagaimana yang di laporkan di Sinar Harian.

Apa yang pasti,  hati kita cukup sayu dan tersentuh membaca berita seperti ini dan sama-samalah kita berdoa dan mengharapkan semoga anak kecil tersebut terus kuat dan sihat hendaknya. Amin….

Kementerian Kesihatan (KKM) mendedahkan bayi berusia 12 hari antara pesakit termuda dijangkiti Covid-19 di negara ini.

Ketua Pengarah Kesihatan, Datuk Dr Noor Hisham Abdullah berkata, bayi tersebut merupakan mangsa gelombang kedua Covid-19.

“Bagi gelombang pertama, usia paling muda empat tahun, tetapi sekarang bayi berusia 12 hari disahkan positif Covid-19.

“Pesakit Covid-19 paling tua dirawat di hospital berumur 83 tahun,” katanya pada sidang akhbar perkembangan terkini Covid-19 di KKM di sini hari ini.

Beliau bagaimanapun enggan mendedahkan butiran terperinci mengenai pesakit berkenaan.

“Butirannya kita akan maklumkan kemudian,” katanya.

Beliau berkata, KKM membuat strategi bagi melindungi warga emas kerana imuniti golongan itu adalah rendah.

“Strategi kita untuk melindungi mereka. Pastikan berada di rumah bagi memutuskan rangkaian jangkitan Covid-19,” katanya.


Jaga Anak Perempuan Tu Memanglah Tak Mudah, Tapi Ibu Ayah Boleh Tersenyum Bila Ingatkan Ganjarannya!

Setiap antara kita pastinya berdepan dengan pelbagai rintangan dan dugaan dalam mendidik anak-anak untuk menjadi insan yang sempurna. Malah kita juga sering mendengar orang tua-tua dulu berpesan, nak jaga dan didik anak perempuan ini bukan mudah berbanding dengan anak lelaki. Perlu beri perhatian lebih!

Menjaga anak perempuan itu tak mudah!

Kerana itu yang banyak janji dan hadis hadis Nabi tentang janji syurga pada yang mampu menjaga anak perempuan mereka!

Lahirnya mereka dengan karenah. Nak tunggu ke besar kemain payah. Penjagaan mereka sangat lah renyah. Bermula daripada awal umurnya. Segala hukum & inti agama wajib diajarkan si ibu dan bapa. Masuk sahaja umur baligh mereka Si bapa wajib ajarkan hukum hakam darah haid & yang segala yang bersangkutan dengannya.

Anak perempuan ini juga wajib diajarkan sifat malu yang tinggi. Kerana malu itu sifatnya melindungi! Melindungi maruah anak perempuan yang kita sayangi.

Sungguh, anak perempuan itu berbeza daripada anak laki laki.

Nak Marah?
Tak boleh guna nada yang terlampau tinggi

Nak menyuruh?
Kena banyak guna pujukan dan berkata dari hati ke hati
Ya, kerana sensitiviti dan empati mereka biasanya terlebihlah tinggi!

Itulah anak perempuan kita. Membesarkannya sangat lah payah. Menjaganya tidaklah mudah

Tetapi senyumlah wahai ibu ayah semua. Ingatlah dan renungkanlah Sabda Nabi ini, nescaya semuanya akan jadi mudah dan indah :

” Rasulullah s.a.w bersabda yang bermaksud:
“Sesiapa yang memiliki tiga anak perempuan, lalu dia bersabar dengan karenah, kesusahan dan kesenangan mereka, nescaya Allah s.w.t akan memasukkannya ke dalam syurga dengan kelebihan rahmat-NYA untuk mereka.”

Seorang lelaki bertanya, “Juga untuk dua anak perempuan wahai Rasulullah?”
Sabda Baginda, “Juga untuk dua anak perempuan.”
Seorang lelaki berkata, “Atau untuk seorang wahai Rasulullah?”
Rasulullah s.a.w menjawab, “Juga untuk seorang.” [HR Ahmad dan Al-Hakim].

Sungguh, apa yang dikata Encik Taufik ini dan turut beberapa dikomen oleh ramai ibu dan ayah yang juga mempunyai anak perempuan. Tahu benar akan cabaran yang dimaksudkan oleh Encik Taufik ini yang juga merupakan seorang ayah anak 3 dan dua daripadanya adalah anak perempuan.

Di sini turut dikongsikan sebahagian komen daripada netizen berkenaan menjaga anak-anak perempuan.


Kanak-Kanak Darjah Tiga Viral Tulisan Cantik, Warganet Teruja, Ibu Ini Kongsi Tip.

“Anak tingkatan pun tak secantik tulisan macam ni,”

“Jelas dan kemas.”

“Darjah tiga, tulisan cantik sangat!,” antara komen warganet setelah melihat hasil perkongsian puan Noor Shahidah Zainuddin , ibu kepada adik Muhammad Hadif Hakim Bin Mohd Jukhairi yang tular dengan tulisan cantiknya.

Tidak sampai 6 jam perkongsian ini telah mendapat lebih 11K like dan 1.6K komen daripada warganet menerusi group TcherCollection – TC.

“Assalamualaikum..Anak sulung saya ni darjah 3 siap kan pdpr subjek BM , dan terus hantar tugasan kat cikgu . Cikgu pun terperanjat tengok tulisan anak Dia saya.hehe Dari dia tadika , sampai skrg darjah 3 tulisan dia memang selalu dapat pujian dari cikgu2 yg mengajar dia.Syukur alhamdulillah.”

Siapa sangka murid darjah 3 ni mampu menulis dengan kemas dan tersusun dengan cantik. Hasil penulisan yang membuatkan ramai yang teruja. Malah ada yang mengakui mengalahkan penulisan pelajar sekolah menengah!

TAK SANGKA TULAR

Menurut puan Noor Shahidah yang dihubungi KELUARGA hari ini menjelaskan, bahawa dia tidak menyangka tulisan anaknya menjadi tular sehingga mendapat pujian ramai. Malah ada yang DM nya di facebook untuk bertanyakan petua dan tips menulis dengan kemas.

Jauh disudut hati Noor Shahidah, melahirkan rasa syukur anaknya mempunyai keistimewan begitu, namun beliau mengakui hanya memberi kata-kata nasihat dan teguran supaya anaknya membaiki tulisan.

“Sejak dahulu lagi sebelum PKP, saya akan sentiasa menyemak homework anak saya. Ketika menyemak latihan anak, ketika itulah saya akan menegur tulisan anak. Saya akan tanya kenapa huruf ‘a’ tak macam ni.

“Saya suruh anak saya Hadif, baiki tulisan. Jika tak cantik saya akan padamkan. Suruh dia tulis semula, Jadi dengan cara ini, untuk mengelak kerjanya dipadam, Hadif akan memastikan tulisan kemas dan cantik. Ok ummi, saya buat cantikkan.’, jelasnya.

Katanya lagi, tidak memegang tangan anaknya untuk betulkan tulisannya tetapi hanya memberitahu tulis dengan kemas dan cantik serta betulkan huruf.

Dalam pada itu, beliau juga sering memberi dorongan dan nasihat kepda anak sulungnya, agar menjadi contoh kepada adiknya, Muhammad Muqri Umar Bin Mohd Jukhairi yang kini darjah 1.

“Saya bagi nasihat kepadanya jadi teladan kepada adik. Juga saya bersyukur Hadif dengar cakap dan tak memberontak seperti baling pencil atau merajuk jika ditegur. Dia akan buat apa yang saya suruh.”

Bukan sahaja memiliki tulisan rumi yang cantik, tulisan jawi dan arab tetap mendapat pujian guru-guru di sekolahnya. Menariknya Hadif merupakan pelajar yang mendapat Anugerah Cemerlang ketika darjah satu dan darjah dua sebagai ikon pelajar di kelasnya.

Murid Sekolah Kebangsaan Dato’Demang Hussin ,Bukit Katil Melaka ini bercita-cita ingin menjadi guru seperti ayahnya, Mohd Jukhairi Bin Md.Said nyata ini mempunyai jati diri yang tinggi.

PENCIL YANG DIGUNAKAN

Ramai warganet bertanya mengenai pencil yang digunakan oleh Hadif. Inilah pencil yang digunakan oleh adik ini.

Semoga kisah ini menjadi inspirasi buat ibu bapa untuk mendidik anak. Mana tahu kan bermula tulisan cantik, anak-anak akan lebih berdisplin untuk cemerlang dalam pelajaran.


“Alhamdulillah. Lepas Hajat.” Syukur Menang Saman, Balu Abam Bocey, Beli Buah Sedekah Di Surau.

Umum mengetahui bahawa balu kepada Allahyarham Abam iaitu Nor Hidayah Mohd Ali telah menang kes saman fitnah yang difailkan terhadap adik iparnya,Ali Puteh.

Sejurus itu, Hidayah menunaikan hajat membeli buah di untuk sedekah kepada surau atas kemenangannya kes itu.

Riak wajah yang tenang, dalam video berkenaan mengucapkan dia meluahkan rasa terima kasih yang mendoakan diri dan anaknya.

“Terima kasih mendoakan saya dan Hamzah. Hari ini ke kedai buah. Nak beli buah dan sedekah untuk orang masjid. Alhamdulillah. Lepas hajat.”

Pada masa yang sama turut menulis kapsyen ringkas dengan mengucapkan rasa syukur .

Dalam pada itu, meninjua di ruangan komen mendapati warganet mengucapkan tahniah atas kemenangannya itu. Serta mendoakan ibu tunggal ini dan anaknya tabah meneruskan cabaran hidup.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Datuk Seri Dr Wan Azizah Kongsi Berita Gembira “Caruman KWSP Buat Suri Rumah Dipenuhi & Bakal Dilaksanakan Minggu Depan.”

Pengumuman Timbalan Perdana Menteri, Datuk Seri Dr Wan Azizah Wan Ismail,mengenai insentif Skim Kumpulan Wang Simpanan Pekerja  bakal menggembirakan hampir  359,065  wanita yang berdaftar dengan sistem e-Kasih.

Insentif yang bakal dilaksanakan minggu depan adalah di bawah Program Sukarela Insentif  Suri (SURI). Menurut Datuk Seri Wan Azizah,  SURI yang dilaksanakan dalam tiga fasa menyasarkan suri rumah kepada Ketua Isi Rumah (KIR), ibu tunggal, balu dan wanita bujang yang berdaftar dengan sistem e-Kasih.

“Fasa pertama bermula 15 Ogos ini dengan kerajaan akan menyumbang sebanyak RM40 sebulan bagi setiap caruman sukarela dengan jumlah minimum RM5 ke akaun KWSP.

“Bagi fasa kedua, sumbangan kerajaan akan meningkat kepada RM50 dengan RM10 daripadanya akan disumbangkan kepada Pertubuhan Keselamatan Sosial (PERKESO). Fasa ini dijangka bermula tahun depan.

“Fasa ketiga insentif SURI adalah di mana dua peratus sumbangan KWSP suami akan dimasukkan ke akaun isteri dengan pelancaran fasa ini dijangka pada awal 2020, namun beberapa pindaan perlu dilakukan terhadap akta berkaitan,” katanya.

Mengulas lanjut, Dr Wan Azizah yang juga Menteri Pembangunan Wanita, Keluarga dan Masyarakat berkata, sumbangan minimum RM5 oleh pencarum adalah wajib sebagai komitmen memupuk budaya menyimpan.

“Kerajaan sentiasa komited mengiktiraf dan menjaga kebajikan wanita terutama mereka yang amat memerlukan perhatian dan diharap inisiatif ini berupaya menambahbaik kedudukan kewangan wanita di negara ini,” katanya.

Dalam pada itun,  pihak KWSP dan PERKESO juga bakal menjalankan kajian menyeluruh bagi memastikan pelaksaan SURI  menerusi kerjasama dengan syarikat telekomunikasi dan bank tempatan.

“Buat masa ini, mereka yang mendaftar dengan e-Kasih secara automatik layak menerima insentif ini, namun mereka perlu membuka akaun KWSP terlebih dahulu dengan hanya mencarum minimum RM5.

“Kita faham mungkin terdapat kekangan untuk membuka akaun KWSP, sebab itu kita akan mengkaji cara terbaik untuk memudahkan mereka.


DIY Gantung Baju. Kos Murah & Confirm Bilik Wardrobe Nampak Kemas!

Bab melipat kain ini ada antara kita memang berat sangat untuk membuatnya. Kadang-kadang bila datang ‘penyakit m’, boleh berbakul-bakul pakaian dibiarkan.

Tapi bila itu terjadi, sakit mata juga memandangnya. Jadi apa kata, kita tak perlu melipat pakaian lagi andai tersedia ruang menggantung pakaian yang luas dan mencukupi.

Ini sebagaimana yang dikongsikan oleh Cik pooja.  Menghasilkan sendiri ruang menggantung dengan bajet yang rendah. Jom lihat bagaimana cara membuatnya.

“Cikpooja nie spesis penyegan nak lipat baju bukan pemalas naa…penyegan jaa.

“Hahahhahahaaaa..pecah rahsia. Syukur sebab dapat cik somi yang tak kisah…janji bilik kemas.

“Bukan tak lipat baju langsung.Lipat la juga kain-kain  batik,kain pelikat,towel, baju anak-anak.

“Baju besar-besar je cik pooja tak lipat…lebih suka sangkut …

“Jadi…kita diy je lah ruang sangkut baju supaya bilik wardrobe nampak kemas dan tenang. Kome pon kalau penyegan cam cikpooja…bleh try..”

Bahan-bahan:

Sebatang kayu, Besi Penyangkut L, skrew

Langkah demi langkah :

1. Pasangkan besi penyangkut L di dinding.

2. Letakkan kayu atau besi di antara besi penyangkut L tadi.

3. Sedia untuk digunakan.


Wanita Ini Kongsi Resepi Buat Jus Minuman Anti Batu Karang. Mudah Aje.

Pastinya kita semua nak sihat namun siapa sangka, penyakit tetap juga datang tanpa diundang. Salah satunya penyakit batu karang.

Ia adalah sejenis penyakit yang membawa maksud batu yang terbentuk di dalam saluran pembuangan air kencing iaitu daripada buah pinggang hinggalah ke bahagian pundi kencing.

Tanda anda dikatakan menghidap batu karang antaranya sakit didi sisi bawah tulang rusuk, kencing kotor,sakit ketika buang air kecil, kencing berdarah dan. loya serta muntah.

Selain mendapatkan rawatan dari pegawai perubatan, tidak salah untuk kita iktihar dengan beberapa petua.

Sebagaimana perkongsian petua oleh wanita ini, Lily Rose yang berkongsi resepi untuk membuat jus minuman anti batu karang.

Menurutnya lagi, setelah 4 bulan memgamalkan petua ini, penyakit batu karang yang dialami oleh suaminya semakin pulih.


Sebelum Pindah Masuk Rumah Baru, Mesti Buat Check Defect Pada 6 Aspek Ni!

Pindah masuk ke rumah baru adalah suatu perasaan yang cukup mengujakan, rasa lebih menggembirakan dan  tidak  sabar untuk segera menghuni kediaman bila mendapat kunci di tangan.

Sewajarnya bila sudah mendapat kunci, jangan terburu-buru untuk segera berpindah ke rumah tersebut. Melainkan lakukan terlebih dahulu perkara penting ini. Lain tidak bukan adalah buat pemeriksaan check defect! Agar rumah yang bakal anda sekeluarga diami adalah selamat, selesa dan sempurna untuk dihuni. Oleh itu ketahui apa perkara perlu disemak dan diberi tumpuan selepas mendapat kunci.

[su_highlight background=”#d1e0a1″ color=”#242121″]SEDIAKAN PERALATAN[/su_highlight]

Masking tape – Kalau ada retak atau crack terus lekatkan dan tanda.

Marker Pen – Warna merah pun ok. Senang nampak tulis nombor dan problem atas masking tape.

Kertas A4 – Tulis kan senarai kecacatan atau defect itu dengan nombor dan lokasi sekali supaya senang nak cari.

[su_highlight background=”#a1aee0″ color=”#242121″]PERKARA PENTING YANG PERLU DIPERIKSA [/su_highlight]

3. Bila air dah penuh dalam tangki pastikan bacaan pada meter air itu mesti berhenti, kalau tidak kemungkinan paip bocor sebelum sampai ke tangki.

4. Check air di semua bilik air. Test satu persatu.

5. Drain pipe untuk aircond. Kena test masukkan air, takut tersumbat atau mungkin di tipu.

6. Mangkuk tandas kena test juga. Kalau air tak lancar, kemungkinan terdapat lebihan simen yang dibuang ke dalamnya oleh kontraktor.

ELEKTRIK

4. Ketuk kat tepi semua soket/suis.. pastikan dah simen tepi tu.. takut ada ruang kosong, next time akan mudah pecah.

JUBIN

PINTU / KUNCI

BUMBUNG / ATAP

TANGKI AIR

Sumber : decohouze